Норвегиялик оиланинг қаҳратон қишда ҳам илиқлик улашувчи гумбаз остидаги уйи - XABARDOR.UZ\nҒаройиб кишилар 21-01-2017\nБенжамин ва Ингрид Яртефольгер ўз орзусини амалга оширди ва Ослодан 1000 км масофада жойлашган Сандхорноя оролига келиб жойлашишди. Уларнинг танлови бироз ғалати туюлиши мумкин, ахир Норвегиянинг шимоли қаттиқ иқлими билан ажралиб туради. Бироқ хулоса қилишга шошилиш керак эмас.\nОғир шароитларга қарамай, қутб ёқасидаги ҳаёт ҳам сеҳрли бўлишига ишонч ҳосил қилишингиз мумкин — фақатгина тўғри уй қурилса бас.\nБенжамин, Ингрид ва уларнинг тўрт фарзанди дўстлари ҳамда қўшнилари ёрдамида қуришган ажойиб уйда яшайдилар.\nУлар табиий хомашёлар: лой, қум, ёғоч ва оролда топилган бошқа нарсалардан қурилган ва майдони 180 кв. м бўлган геогумбаз билан ёпилган.\nАгарда гумбаз бўлмаганида, сувоқли уйда яшаш анча мушкул бўлар эди.\nГеогумбаз Solardome компанияси томонидан яратилган бўлиб, у қимматроқ бўлса-да, пулини оқлайди.\nШамоллатиш тизими туфайли гумбаз ичи қиш ва ёзда қулай ҳароратни таъминлаб беради.\nУй эгаларнинг айтишича, хоналар алоҳида эътиборга муҳтож эмас, сабаби улар атроф-муҳит таъсиридан азият чекмайди.\nУ уч қават бўлиб, 5 ётоқхона, 2 ювиниш хонаси, гараж ва томдаги айвонга эга.\nБу ерда йога билан шуғулланиш мумкин. Шунингдек, юлдузлар ва бетакрор шимолий ёғдудан баҳра олиш имкони мавжуд.\nОила оролга 2003 йилда кўчиб келган ва уларнинг тўртинчи фарзанди шу ерда дунёга келган.\nГумбазнинг тагида уйнинг номи — Naturhuset ёзилган бўлиб, у "табиат уйи" деган маънони англатади.\nУй атрофида Бенжамин ва Ингрид боғ яратишган бўлиб, гуллар, сабзавотлар, мева ва резаворлар ўстирилади.\nЎғит сифатида гўнг ишлатилади, ўсимликларни суғориш учун эса маиший эҳтиёжларга ишлатилган сувдан фойдаланишади.\nГумбаз туфайли оила янги кўкатларга бўлган етишмовчиликни ҳис этмайди. Бироқ қишда уларни етиштириш учун қуёш нури камлик қилади.\nМазкур шимолий ўлка барча фаслда ажойиб тароватини йўқотмайди.\n«Бу ерда ўзгача муҳит, — дейди Ингрид. — Уй осийишталик билан ўралган ва мен хотиржамликни доим ҳис этаман. Буни таърифлаш қийин. Бироқ аминманки, агар бошқа биров бу уйни биз учун қуриб берганида ёки бу уй бурчакли ва тўғри чизиқли одатий уй бўлганида, юқоридагиларнинг барини ҳис эта олмасдим».


Марказий ва Жанубий Осиё давлатлари ўртасидаги ҳамкорлик алоқалари — Review.uz\nМарказий ва Жанубий Осиё давлатлари ўртасидаги ҳамкорлик алоқалари\nИқтисодий тадқиқотлар ва ислоҳотлар маркази Бош илмий ходими Юрий Кутбитдинов Афғонистондаги етакчи веб-сайтлардан бири бўлган Толонеwс бўйича Марказий ва Жанубий Осиё ўртасидаги иқтисодий ҳамкорлик истиқболларига бағишланган мақола еълон қилди.\nИқтисодий тадқиқотлар ва ислоҳотлар маркази Бош илмий ходими Юрий Кутбитдинов Афғонистондаги етакчи веб-сайтлардан бири бўлган TOLOnews бўйича Марказий ва Жанубий Осиё ўртасидаги иқтисодий ҳамкорлик истиқболларига бағишланган мақола эълон қилди.\nМарказий Осиё давлатларининг минтақавий ҳамкорлиги\nЎзбекистон раҳбариятининг қўшни давлатлар билан яхши қўшничилик, дўстона ва ўзаро манфаатли алоқаларни яқинлаштириш ва мустаҳкамлашга қаратилган ташқи сиёсати Марказий Осиё мамлакатлари ўртасида савдо-иқтисодий ва сармоявий ҳамкорликни ривожлантириш, ҳамкорлик алоқаларини кенгайтириш, шунингдек, транспорт соҳасидаги ўзаро ҳамкорлик учун ишончли пойдевор яратди.\nМарказий Осиё мамлакатлари майдони 75,3 млн. аҳолиси бўлган бозорни ташкил қилади. 2020 йилда Марказий Осиё мамлакатининг умумий ЯИМ ҳажми 291,1 млрд. долларни, ташқи савдо айланмаси 142,5 млрд. долларни ташкил этди.\nМарказий Осиё мамлакатлари иқтисодиёти сўнгги йилларда 5-7% оралиғида юқори ўсиш суръатларига эга бўлди, ҳатто 2020 йилги инқироз даврида ҳам ўсиш суръатлари фақат Қозоғистон ва Қирғизистонда салбий бўлди. Жаҳон банки прогнозларига кўра, Марказий Осиё давлатлари 2021 йилда ЯИМ ўсишининг ижобий динамикасини тиклаш ва 2022 йилда ўсиш суръатини ошириш имкониятига эга бўлади.\nМарказий Осиё давлатлари ўртасида қуйидаги савдо битимлари доирасида ўзаро савдо қилиш учун қулай шарт-шароитлар яратилди:\n- барча Марказий Осиё давлатлари (Туркманистондан ташқари) 2011 йилги "МДҲ Эркин савдо зонаси битими"да иштирок этувчи давлатлар ўзаро божсиз савдо олиб боради;\n- Қозоғистон, Қирғизистон ва Тожикистон ЖСТ аъзоси, Ўзбекистон ЖСТга қўшилиш учун фаол музокаралар олиб бормоқда, Туркманистон 2020 йилда ЖСТда кузатувчи мақомини олди;\n- Қозоғистон ва Қирғизистон ЕОИИ аъзолари сифатида умумий божхона ҳудудида;\n- Марказий Осиё давлатлари ҳам ўзаро савдо учун қулай шарт-шароитлар яратиш бўйича икки томонлама келишувларга эга.\nМарказий Осиё давлатлари халқаро ва минтақавий савдога, меҳнат ва капиталнинг турли даражаларга ҳаракати очиқ бўлишига қарамай, улар ўзаро яқинроқ кооперация алоқалари ва интеграцион ҳамкорликни йўлга қўйиш учун катта имкониятларга эга.\nМақолани қуйидаги линк орқали тўлиқ ўқишингиз мумкин\nИнфографика: Ўзбекистоннинг Жанубий Осиё мамлакатлари билан савдоси


Бир неча йирик авиакомпаниялар клапанли ниқобларда бўлган йўловчилар самолётга қўйилмаслигидан огоҳлантирди. Уларнинг таъкидлашича, бундай ниқоблар бошқа йўловчиларнинг ҳимоясини етарлича таъминламаслиги мумкин. Бу ҳақда avianews.com нашри хабар берди.\nКлапанли ниқобларни тақиқлаган авиакомпаниялар орасида Air Canada ва Lufthansa Group ҳам бор.\nКлапанли ниқоблардан фойдаланиш қулай бўлиб, у нафас олишда ҳавони фильтрлаш йўли билан ҳимояни таъминлайди, бироқ нафас чиқаришдаги ҳавони тозаламайди. Шу сабабли ушбу ниқоблар бошқа йўловчиларнинг ишончли ҳимоясини таъминламайди. Авиакомпаниялар ўз қарорларини айнан шу ҳолат билан асослашган.\nБундан ташқари, Lufthansa Group’да бошга тақилувчи шаффоф экранларни ҳам юз ниқоблари ўрнига ишлатиб бўлмаслигига эътибор қаратилган. Ушбу ҳимоя экранлари нафас чиқаргандаги томчиларнинг юз рўпарасидаги қисмида тарқалишига йўл бермайди, аммо томчилар экраннинг четидан ташқарига тарқалиши мумкин. Шу сабабли ушбу ҳимоя воситаларини ҳам унча ишончли деб бўлмайди.\nНиқоб тақилиши касал одамдан инфекциянинг тарқалиши олдини олиши ёки унинг хавфини камайтириши керак. Баъзи ҳолларда коронавирус инфекцияси симптомларсиз кечгани сабабли, юз ва бурунни қопловчи ҳимоя воситалари кўплаб давлатларда катта ёшли йўловчилар учун мажбурий қилиб белгиланган.\nБаъзи авиакомпаниялар тиббий сабабларга кўра ниқоб тақмасликка рухсат бермоқда, бироқ бунинг учун шифокорнинг буни тасдиқловчи ҳужжатини тақдим қилиш ёки парвоз олдидан коронавирусга таҳлил топшириш керак бўлади.\n14:29 / 19.11.2020\nРоссия авиакомпаниялари Ўзбекистонга доимий рейсларни тиклаш ҳуқуқини олди


Сурия инқирози Асад кетса ҳал бўладими? » Ўзбекистон янгиликлари – Zamin.uz\nСурия инқирози Асад кетса ҳал бўладими?\n03 декабрь 2016, 11:08\nСурия можаросини ҳал этиш ушбу араб давлати президенти Башар Асаднинг сиёсат саҳнасидан кетишини талаб қилади. Исроил ташқи ишлар вазири Авигдор Либерман Вашингтоннинг Брукингс институтида қилган чиқишида шундай баёнот берган.\n"Сурияда қандай бўлмасин бирон келишувга эришиш учун муҳим аҳамиятга эга бўлган нарса нима? Мен бундай келишув бўлишига унчалик ҳам ишонмайман. Аммо, бунинг иккита шарти бор: Асад ва эронликларни Суриядан чиқариш", - деган Исроил ТИВ раҳбари. Унинг фикрича, Асад эндиликда "жаҳон саҳнасида қаноатлантирувчи арбоб" бўла олмайди.\n"Асадни жойига қўйиш керак, эронликларни ҳам жойига қўйиш керак", - деб ҳисобламоқда Либерман.\nШу билан бирга, Исроил ташқи ишлар вазири АҚШнинг Дональд Трамп раҳбарлигидаги янги маъмуриятини Яқин шарқдаги муаммоларни ҳал этишдан бош тортмасликка чақирди. Унинг ишонч билдиришича, АҚШнинг фаол иштирокисиз Яқин шарқ муаммосини ҳал этиб бўлмайди.\nИсроил ташқи сиёсат маҳкамаси раҳбари, шунингдек, Эронни БМТ ХКнинг беш доимий аъзоси ва Германия билан эришилган ядро муаммосини ҳал этиш келишуви бандларини бузганликда айблади. Либерман Эроннинг баллистик ракеталари синовини ўтказганини ўз фикрига исботи деб баҳолаган. Шу муносабат билан, Либерман Эронга нисбатан санкцияларни кучайтириш фикрини илгари сурган.\nТеглар: бирга келишувга қандай янги институтида Дональд\nЯнгиликлар » Дунё » Сурия инқирози Асад кетса ҳал бўладими?\n08:39 Исроил Суриянинг ҳаво кучларига қарши мудофаа тизимини йўқ қилишини айтиб таҳдид қилди\n13:05 Туркия Асад режимини ҳарбий жиноятларда айблади


09:45 / 23.01.2017\nФото: Wei Peiquan\nХитойда 2000 йилдан буён илк маротаба бола туғилиши бўйича юқори натижалар қайд этилмоқда. Бу ҳақда Reuters агентлиги ҳукумат мулозимига таянган ҳолда хабар қилмоқда.\n2016 йилда ХХРда 17,6 миллион бола туғилган, 2011-2015 йилларда эса бу рақамдан йилига 1,4 миллион кам чақалоқ дунёга келган.\nИжобий ўсиш, оилани режалаштириш сиёсатига ўзгартиш киритилгани ва хитой оиласига бир фарзанддан кўп болали бўлишга рухсат берилгани билан изоҳланмоқда.\n«Фарзандни дунёга келтириш ёшидаги аёллар сони 5 млн нафарга камайганига қарамай, туғилишлар сони кескин ортгани, оилани режалаштириш сиёсатидаги ўзгаришлар айни вақтида ва самарали бўлганини кўрсатди», — деган Хитой соғлиқни сақлаш ва оилани режалаштириш ишлари бўйича миллий комиссия раҳбарларидан бири Ян Вэньчжуан.\nУнинг сўзларига кўра, 2020 йилгача ҳар йили бола туғадиган ёшдаги аёллар сони 5 млн нафарга қисқариши тахмин қилинмоқда. Бироқ, Хитой йилига 17-20 миллион бола туғилиши бўйича кўрсаткични амалда сақлаб қолишга умид қилмоқда.\nШу билан 21-асрнинг иккинчи ўн йиллиги охирига келиб, мамлакат аҳолиси 1,42 миллиард кишига етиши таъминланади. 2015 йил декабрь ойи охирида бу кўрсаткич 1,37 миллиардни ташкил этган.


Бу дунёни тарк эта олмаётган 145 ёшли қария | Бош саҳифа\nБу дунёни тарк эта олмаётган 145 ёшли қария Қўйилган вақти 30.08.2016 | Муаллиф: faqat.uz Индонезияда дунёдаги энг кекса одам яшайди. У 145 ёшда. Мбах Готонинг ҳужжатларида у 1870 йилда туғилгани кўрсатилган. Демак у уч аср билан юзлашган ҳисобланади.\nМбах Гото 1992 йилда ўлимга тайёрланганини тан олди ва ҳаттоки, у қабр тошини ҳам тайёрлаб қўйган, лекин у ҳали ҳам тирик.\nСўнгги уч ойдан буён Гото мустақил равишда ювина олмайди ва овқатланолмайди.\nШу кунгача Гото ўзининг ўн нафар ёру-буродари, тўрт рафиқаси ва болаларини тупроққа топширган.\nБу кекса кишининг кўзи хиралашгани боис телевизор кўра олмайди ва доимо радио тинглайди. Готонинг неваралари унинг жуда ҳолдан тойганини айтишмоқда.\nМбахда узоқ умр кўришнинг сири нимадалигини сўрашса, у бутун умр сабр-тоқат қилиб яшаганини таъкидлаб ўтди.\nМаълумот учун, дунёда Готодан ҳам кексароқ одамлар борлиги ҳақида хабарлар тарқалган. Масалан нигериялик Жеймс Олофинтуи ёши 171да эканини айтган. Эфиопиялик Дакабо Эбба эса 163 ёшга кирганини маълум қилган. Бироқ бу нарсани тасдиқловчи ҳужжатларнинг йўқлиги туфайли уларнинг ёши расман тан олинмаган.


Ҳисоблагичларни қиёслаш билан боғлиқ энг кўп тарқалган 6 саволга жавоб\n27 Янв 2020 2895\nСўнги пайтларда ижтимоий тармоқларда коммунал хизматлар бўйича ҳисоблаш ускуналарини қиёслаш билан боғлиқ шарҳларга дуч келмоқдамиз. Қуйида энг долзарб саволларга Давлат хизмати кўрсаиш агнентлиги жавоб беради.\n1. Ҳисоблагичларимизни қиёслашдан ўтказишимиз учун қаерга мурожаат қилишимиз керак?\nҲукуматнинг тегишли қарорига асосан, 2019 йил 1 ноябрдан бошлаб, электр энергияси, табиий газ, ичимлик ва иссиқ сув ҳисоблагичларини ечиш, қиёслашдан ўтказиш ва ўрнатиш учун аризаларни Давлат хизматлари маркази (ДХМ) ёки электрон шаклда my.gov.uz портали орқали амалга оширилиши белгиланган.\n2. Ҳисоблагичларни қиёсловдан ўтказиш хизмати пулликми?\nЮқорида айтиб ўтилган қарор билан электр энергияси, табиий газ, ичимлик ва иссиқ сув ҳисоблагичларини ечиш, қиёслашдан ўтказиш ва ўрнатиш хизматини кўрсатишнинг тартиби белгиланган.\nМаъмурий регламентга кўра, электр энергияси ҳисоблагичларини қиёслаш учун фуқаролардан ҳеч қандай йиғим ундирилмайди. Бироқ, табиий газ, ичимлик ва иссиқ сувни ҳисобга олиш ускунасини ечиш, қиёслашдан ўтказиш ва ўрнатиш учун базавий ҳисоблаш миқдорининг 20 % (бугунги кунда 44 680 сўм) миқдорида йиғим кўзда тутилган.\nЮридик шахслардан мазкур хизматни кўрсатганлик учун барча турдаги ҳисоблагичлар учун базавий ҳисоблаш миқдорининг 1,5 баравари (бугунги кунда 334 500 сўм) миқдорида йиғим ундирилади.\n3. Давлат хизматлари марказига ҳисоблагичларни қиёслаш учун ариза берган бўлсам ҳам, нима учун шу пайтгача хизмат кўрсатилмади?\nУй-жой коммунал хизмат кўрсатиш вазирлиги ҳамда масъул идоралар томонидан қарор талаблари белгиланган муддат бажарилмади. Ушбу ҳолатлар бўйича Давлат хизматлари агентлиги томонидан Уй-жой коммунал хизмат кўрсатиш вазирлиги, «Ҳудудий электр тармоқлари» АЖ ва «Ҳудудгазтаъминот» АЖнинг масъул ходимлари бир неча марта расман огоҳлантирилган бўлса-да, қарор талаблари ўз вақтида бажарилмади.\nОқибатда, фуқаролар ва тадбиркорлар томонидан коммунал хизматлар ҳисоблагичларини ечиш, қиёслашдан ўтказиш ва ўрнатиш бўйича аризаларни ДХМ ёки онлайн тарзда юбориш имконияти яратилмади.\nМазкур ҳолатлар юзасидан юқорида айтиб ўтилган ташкилотларнинг масъул ходимлари Агентлик томонидан маъмурий жавобгарликка тортилди.\nҲозирда, ушбу давлат хизматларини кўрсатиш бўйича тизим ишга тушган бўлиб, фуқаролардан аризалар қабул қилинмоқда.\nБироқ, таъминотчи ташкилотлар белгиланган муддатда электрон тизимга уланмаганлиги сабабли, ҳозирда ушбу соҳада мурожаатларнинг ортиб кетганлиги ва навбатма-навбат кўриб чиқилаётганлиги, шу билан бирга таъминотчи ташкилотларда ходимлар сонининг етарли эмаслиги электр энергияси, табиий газ, ичимлик ва иссиқ сувни ҳисобга олиш ҳисоблагичларини қиёслашдан ўтказиш жараёнига ҳам салбий таъсир кўрсатмоқда. Шу боис, мазкур хизматларни кўрсатиш муддати чўзилмоқда.\n4. Агар мен аризамни ўз вақтида топширган бўлсам-да, мутасадди ташкилот ҳисоблагични белгиланган муддатда ечиб кетмаган бўлса, ким айбдор бўлади?\nАҳоли томонидан электр энергияси, табиий газ, ичимлик ва иссиқ сувни ҳисобга олиш ҳисоблагичларини ечиш, қиёслашдан ўтказиш ва ўрнатиш бўйича Давлат хизматлари марказлари ва электрон шаклда ўз вақтида берилган аризалар бўйича таъминотчи ташкилотлар томонидан белгиланган муддатда кўриб чиқилмаганлиги учун фуқаролар жавоб бермайди!\n5. Ҳисоблагич қиёслашдан ўтказиш учун ечиб олинганда, мазкур коммунал хизматлар учун тўловлар қандай амалга оширилади?\nҲисобга олиш ускунаси талабгорнинг айбисиз вақтинчалик бузилганда ёки қиёслашдан ўтказиш учун ечиб олинганда, етказиб берилган электр энергияси, табиий газ, ичимлик ва иссиқ сув учун ҳисоб-китоб маҳаллий Мажбурий ижро бюросини хабардор қилган ҳолда, ҳисобга олиш бузилишига ёки қиёслашдан ўтказишга қадар бўлган олдинги уч ҳисоб-китоб ойидаги ўртача сарф бўйича аниқланади. Ҳисоб-китобнинг бундай тартиби бир ойдан ортиқ қўлланилиши мумкин эмас.\nҲисобга олиш ускунаси бир ой муддатда ўрнатилмаган ҳолларда ҳисоб-китоб ўртача суткалик сарф бўйича амалга оширилади.\n6. Ҳисоблагичларни 2019 йилнинг октябрь ойида қиёслашдан ўтказган бўлсам, кейинги қиёслов ишларини қачон амалга оширишим керак?\n2019 йил 1 ноябрдан кейин келиб тушган аризалар бўйича ҳисобга олиш ускуналарини қиёслаш даврийлиги фуқаролар учун 8 йил, тадбиркорлар учун эса 4 йил этиб белгиланди.\n2019 йил 1 ноябрдан аввал топширилган аризаларга нисбатан эски тартиб қўлланилади. Яъни, жисмоний шахслар учун – 4 йил, юридик шахслар учун – 2 йил.


WannaCry ҳужумидан сўнг маълумотларни шифрдан чиқариш воситаси – Wanakiwi! - Terabayt.Uz\nШу йилнинг 12 май куни бутун дунё бўйлаб WannaCry номли товламачи-вирус тарқалганидан хабарингиз бор. Ахборот хавфсизлиги соҳаси мутахассислари бу зиёнкор дастур етказган зарарларни бартараф этиш, у блоклаб қўйган компьютерларнинг шифрини ечиш йўлида изланмоқдалар.\nБу борада дастлаб Франциянинг Quarkslab компанияси мутахассиси Адриен Гинье томонидан Windows XP тизимида ишлайдиган WannaKey дастури ишлаб чиқилди.\nКуни кеча эса француз мутахассиси Бенжамин Делпи ҳамда эксперт Microsoft Мэтью Сюиш биргаликда шу дастур асосида Wanakiwi номли яна бир жиҳозни ишлаб чиқишди. Оригинал WannaKey’дан фарқли равишда, у нафақат Windows XP, балки 86 разрядли Windows 7, 2003, Vista, Server 2008 ва 2008 R2 каби тизимлар билан ҳам ишлай олади.\nАниқланишича, WannaCry иш фаолияти давомида Windows Crypto API ишга тушади ва иккита калит яратади; улардан бири оммавий бўлиб, файлларни шифрлаш учун ишлатилади. Иккинчиси эса махфий бўлиб, уни тўлов амалга оширилганидан сўнггина ишлатиш ва унинг ёрдамида файлларни шифрдан чиқариш мумкин бўлади. Хакерлик ҳужуми қурбонлари махфийлаштирилган иккинчи калитга ҳам ўзлари етиб бориб, тўлов қилмасдан туриб маълумотларни шифрдан чиқариб олмасликлари учун, WannaCry муаллифлари калитнинг ўзини ҳам шифрлаб қўйишади, уни ҳам фақатгина тўловдан кейин очилади.\nКалит шифрланганидан кейин, унинг шифрланмаган биринчи версияси стандарт CryptReleaseContext функцияси ёрдамида ўчириб юборилади. Бу дегани – назарий жиҳатдан у зарарланган компьютер хотирасидан ўчириб юборилиши керак. Аммо амалда бундай бўлмайди, балки калитга йўл кўрсатувчи «маркер»гина ўчириб ташланади.\nЛекин, афсуски, худди WannaKey сингари, Wanakiwi ҳам биттагина ҳолатда ишлайди: WannaCry ҳужумидан кейин зарарланган компьютер ўчирилмаган ва қайта ишга туширилмаган бўлса. Шунингдек, компьютер ўчирилмаган тақдирда ҳам, калит бошқа бирор дастур ёки жараён томонидан унинг хотирасидан ўчириб юборилган бўлиши эҳтимоли ҳам бор. Шу боис, маълумотларни Wanakiwi ёрдамида шифрдан чиқариш учун, мутахассисларнинг сўзларига кўра, фойдаланувчиларга «озроқ омад» ҳам керак бўлади.\nWannakiwi дастурини мана бу ҳавола орқали Telegram’дан кўчириб олиш мумкин.\nЭслатиб ўтамиз, WannaCry вируси компьютерни блоклаб қўйиб, блокни ечиш учун фойдаланувчидан тўлов талаб қилади. Маълумотларга кўра, жаҳон бўйлаб бир неча ўн минг компьютер зарарланган, улар орасида Ўзбекистон ҳудудидаги қурилмалар ҳам бор. Кейинчалик мазкур вирусдан хакерлар қанча ишлагани маълум бўлди, Microsoft компанияси эса унинг айбдорини ва ҳимояланиш чорасини айтди. «Касперский лабораторияси» бўлса, WannaCry вирусини Шимолий Корея яратган, дея гумон қиляпти.\n#Wanakiwi #WannaCry #WannaKey #вирус #хабарлар #хавфсизлик #ҳужум


"Шальке-04" футболчиси: Мен учун Горецка Ракитичдан кучлироқ\n13 ноябрь, 2017, 11:05\nГельзенкирхеннинг “Шальке-04” клуби ҳимоячиси Коке Андухар жамоадоши Леон Горецканинг шаънига илиқ фикрлар билдириб ўтди. Унинг сўзларига кўра ушбу немис футболчисининг келажаги порлоқ ва у “Барселона” ярим ҳимоячиси Иван Ракитичдан кучлироқ.\n“Мен Горецкани Ракитичга жуда ўхшатаман, лекин у ундан кўра яхшироқ ўйнаши мумкин. Ракитични “Севилья”да ўйнаб юрган чоғларимданоқ биламан. Горецка Ракитичдан кўра кучлироқ ва ўзини мукаммал тарзда бошқара олади”, - дейди Коке.\nЭслатиб ўтамиз, бундан аввалроқ “Барселона” раҳбарияти айнан Горецканинг хизматларига жиддий қизиқиш билдираётгани ҳақида хабарлар тарқалган эди. Бироқ, “Шальке” ҳам иқтидорли футболчисини қўйиб юбориш ниятида эмас.


Ҳудудий газ таъминоти корхоналари бошқарув аппаратининг намунавий тузилмаси («Қорақалпоқгаз», «Андижонгаз», «Бухорогаз», «Жиззахгаз», «Қашқадарёгаз», «Навоийгаз», «Намангангаз», «Самарқандгаз», «Сурхондарёгаз», «Сирдарёгаз», «Тошкентвилоятгаз», «Фарғонагаз», «Хоразмгаз» ва «Тошкентшаҳаргаз»)\nҲудудий газ таъминоти корхоналари туман ва шаҳар филиаллари бошқарув аппаратининг намунавий тузилмаси\nҲужжат 10.07.2004 санаси ҳолатига\n3. Турар жойларнинг газ тармоқлари ва газ хўжалиги соз ва доимий юқори техник жиҳатдан тайёр ҳолатда бўлиши, газдан фойдаланишда, энг аввало кўп квартирали уйларда хавфсизлик таъминланиши учун жавобгарлик «Ўзкоммунхизмат» агентлигига, ҳудудий газ таъминоти корхоналарига ва уларнинг шаҳар ва туман филиалларига юклансин.\nҳудудий газ таъминоти корхоналари бошқарув аппаратининг янгиланган намунавий тузилмаси 5-иловага мувофиқ;\nҳудудий газ таъминоти корхоналарининг туман ва шаҳар филиаллари бошқарув аппаратининг янгиланган намунавий тузилмаси 6-иловага мувофиқ тасдиқлансин.\n18. Иқтисодиёт тармоқларида портловчи материаллардан фойдаланиш билан боғлиқ ишларни мувофиқлаштириш учун Давлат инспекцияси ҳузурида Давлат инспекцияси бошлиғи бошчилик қиладиган Портлатиш ишлари бўйича идоралараро кенгаш тузилади. Портлатиш ишлари бўйича идоралараро кенгашнинг шахсий таркиби ва унинг тўғрисидаги низом тегишли вазирликлар ва идоралар билан келишган ҳолда Давлат инспекцияси бошлиғи томонидан тасдиқланади.\n2003 йил 10 июлдаги 323-сон қарорига


Мақолалар мазкур саъна бўйича сараланган: Пятница, 14 Март 2014\nПятница, 14 Март 2014 10:20\n«Ҳунарманд бўлиб, элга танилдим»\nОсиё тараққиёт банки президенти Такехико Накао юртимиз ҳунармандларини узоқ вақт эслаб юрса, ажабмас. Эшитган бўлсангиз керак, асли япон бўлган мартабали бу банкир бундан сал аввалроқ мамлакатимизга ташрифи чоғида пойтахт вилоятидаги қишлоқ ва маҳаллаларда ҳам меҳмон бўлди. Хусусан, “Тошкент — Чорбоғ” автомобиль йўли ёқасида бунёд этилган намунавий лойиҳалар асосидаги уй-жой соҳиблари билан бўлган учрашувлар мароқли кечди.\nЧоп этилган бўлим: ЭНГ ГУЛЛАГАН ЁШЛИК ЧОҒИМДА\nПятница, 14 Март 2014 10:04\nИлғор техника воситалари\nтемир йўлларда ҳаракат хавфсизлигини таъминлашга хизмат қилади\nПятница, 14 Март 2014 10:03\nТадқиқотларга кўра, кунгабоқар пистаси Е дармондорисига бой. Бу эса инсон саломатлигини мустаҳкамлашда муҳим аҳамиятга эга.\nПятница, 14 Март 2014 09:58\nПарламент қуйи палатаси депутатлари давлат раҳбарининг Ўзбекистонни сиёсий ва конституциявий жиҳатдан янада ривожлантиришга доир энг муҳим қонунчилик ташаббусини кўриб чиқмоқдалар\nЎзбекистон Республикаси Олий Мажлиси Қонунчилик палатасидаги сиёсий партиялар фракциялари ва Ўзбекистон экологик ҳаракатидан сайланган депутатлар гуруҳининг мажлисларида Ўзбекистон Республикаси Президенти томонидан депутатлар муҳокамасига киритилган Ўзбекистон Республикаси Конституциясининг айрим моддаларига (32, 78, 93, 98, 103 ва 117-моддаларига) ўзгартиш ва қўшимчалар киритиш тўғрисидаги қонун лойиҳасининг муҳокамаси бўлиб ўтмоқда.\nПятница, 14 Март 2014 09:56\nЭътироф ва рағбат\n“Ташаббус — 2014” анъанавий кўрик-танловининг Сирдарё вилояти босқичи бўлиб ўтди. Унда ўтган йиллардагига нисбатан кўпроқ иштирокчи қатнашди.\nПятница, 14 Март 2014 09:50\nСунь ЛИЦЗЕ: «Ўзбекистон — тинчлик ва осойишталик барқарор бўлган мамлакат»\nИстиқлол йилларида Ўзбекистон дунёнинг кўплаб давлатлари, хусусан, Хитой Халқ Республикаси билан ўзаро манфаатли ва тенг ҳуқуқли ҳамкорликни изчил ривожлантириб келмоқда.\nПятница, 14 Март 2014 09:48\nЎзбекистон Париждаги халқаро анжуманда\nЯқинда Парижда бўлиб ўтган “Nitrogen+ Syngas — 2014” (“Азот ва синтез-газ — 2014”) XXVII халқаро конференцияси ва унинг доирасида уюштирилган кўргазмада мамлакатимиз вакиллари ҳам иштирок этдилар.\nПятница, 14 Март 2014 09:47\nҒурур ва ифтихор бахш этди\nКимгадир кераклигингни англаш, Ватан равнақи йўлида сидқидилдан меҳнат қилиш ҳар кимга ўзгача завқ-шавқ бағишлайди, кучига куч, ғайратига ғайрат қўшади.\nПятница, 14 Март 2014 09:42\nМиллий достончилик мактаби\nХалқимиз орасида машҳур бўлган “Авазхон”, “Гўрўғли”, “Алпомиш” ва яна бошқа ўнлаб достонлар, шак-шубҳасиз, маънавиятимиз хазинаси, халқимиз бадиий тафаккури ва оғзаки ижодининг нодир ҳамда бебаҳо намуналаридир.


Самарқандда ҳайдовчи ухлаб қолиши оқибатида Lacetti «ПАЗ-742» билан тўқнашди. ЙТҲда икки киши ҳалок бўлган - Daryo\n07:04, 14.09.2020 88018\nСамарқанд вилояти Оқдарё туманида Lacetti ҳамда «ПАЗ-742» транспорт воситасининг тўқнашуви оқибатида икки киши ҳалок бўлди. Бу ҳақда Йўл ҳаракати хавфсизлиги бош бошқармаси хабар қилди.\nХабарда қайд этилишича, 2020 йилнинг 13 сентябрь куни соат 02:30 ларда Самарқанд вилояти, Оқдарё тумани, «Амир Темур» МФЙ ҳудудидан ўтган М-37 автомобиль йўлининг 37-километрида 1989 йилда туғилган Б.А. бошқарувидаги Lacetti Бухоро—Самарқанд йўналишида ҳайдовчининг ухлаб қолиши оқибатида ўзи билан бир йўналишда, олдинда ҳаракатланиб кетаётган «ПАЗ-742» билан ЙТҲ содир этган.\nLacetti 1966 йилда туғилган Ў.Ш. бошқарувидаги «ПАЗ-742» транспорт воситасининг орқа томонига бориб урилган. Оқибатда Lacetti ичидаги йўловчилар — 49 ёшли А.А. ва 55 ёшли Б.Ж. оғир тан жароҳатлари олиб воқеа жойида вафот этган.\nШунингдек, ушбу автомобиль ҳайдовчиси 31 ёшли Б.А. тан жароҳатлари олиб шифохонага ётқизилган.\n«Мазкур ЙТҲ юзасидан Оқдарё тумани ички ишлар бўлими ҳузуридаги тергов бўлинмаси томонидан терговолди суриштирув ҳаракатлари олиб борилмоқда.\nМаълумот ўрнида, Lacetti ҳайдовчиси Б.А. бир йил мобайнида бир марта қоидабузарлик содир этган», – дейилади хабарда.\nМавзуга доир:Ўзбекистонда саккиз ойда оқибати ўлим билан тугаган салкам 1000 та ЙТҲ юз берди\n2020 йил 6 сентябрь куни Фарғона вилоятининг Олтиариқ туманида «КамАз» ҳамда Spark иштирокида йўл-транспорт ҳодисаси содир бўлгани, Spark ҳайдовчиси бошқарув вақтида ухлаб қолгани ва машина қарама-қарши йўналишга чиқиб кетиб «КамАз»га урилгани, оқибатда енгил машина ҳайдовчиси 29 ёшли С.Ф. ва йўловчи 1991 йилда туғилган А.Н. оғир тан жароҳатлари олиб воқеа жойида вафот этгани хабар қилинганди.\n13:57, 30.09.2020 269375\n14:16, 22.09.2020 74733\n15:42, 21.09.2020 37936\n00:17, 16.05.2021 2600\n23:58 Бугун 8586\n23:49 Бугун 5251\n23:47 Бугун 4520\n21:47, 14.05.2021 113816\n23:53, 14.05.2021 87637\n22:37, 13.05.2021 85170\n22:16, 13.05.2021 79269


17 июнь, 2021, 23:59\nТеглар:Ҳамиджон Актамов | Ўзбекистон МТЖ | Вадим Абрамов\nТерма жамоани иккита қилиш тарафдори.\nТерма жамоамизнинг мағлубиятидан қаттиқ хафа бўлган “Қизилқум” клуби бош мураббийи Ҳамиджон Актамов sports.uz сайтига қизиқарли интервью берди.\n- Миллий терма жамоамизнинг мағлубиятини қандай қабул қилдингиз?\n- Саудияга қарши терма жамоамиз мураббийсиз ўйнади. Бу биз билган Абрамов эмасди. У ёш ёки бир-икки йиллик мураббий эмас, узоқ йиллардан бери тажриба тўплаган мутахассис. Энг ҳал қилувчи ўйинга позицияларни ўзгартириб юбориши мумкин эмас. Шу жиддий хато бўлди. Таркибни бундай танланишидан ютқазиши аниқ эди. Аслида жамоамиз яхши эди. Фақат таркиб ва тактика танлашда адашди. Шу куни Абрамовни танимадим, у бундай қилмаслиги керак эди. Ақли бор мураббий ҳеч қачон бундай йўл тутмайди.\n- Ачинарлиси, биз ҳеч қачон иккинчи босқичда қолиб кетмагандик. Демак, нотўғри йўлдан кетганимиз кўриниб қолди...\n- Тўғрисини айтаман, Куперни нотўғри ҳайдаб юбордик. Чунки Куперга жамоани тайёрлашга уч-тўрт йил вақт бор эди, тўғрими? У биринчи навбатда бизнинг “тешик” жойларимизни ёпиш билан жамоани тайёрлашни бошлади. Биздаги асосий муаммо нима? Фақат ҳимоя. Фақат ҳужумкор ўйнардик холос. Ҳужум ҳимоядан бошланади-да! Купер жамоани яхши тайёрлаб бораётганди. Лекин тешик тоғорада сув турмайди-ку! Ҳимоямизда муаммолар бор эди. Купер ўша муаммоларни ҳал қилаётганди. Агар шу мураббий қолганида бу босқичдан осон ўтардик. Саудия Арабистонига қарши учрашувга Купернинг тактикаси керак эди. Бизга ҳужумкор ўйин ҳам керак эмасди. Куперни тактикаси бўлганида барибир имкониятларимиз бўларди ёки Шомуродов қочиб кетиб гол урарди. Абрамовни ёмонламоқчи эмасман, аммо у кечаги ўйинда йўқ эди. У ўз калласи билан шу таркибни қўйганига ишонмайман. Мураббийликка бугун келиб қолган эмас.\n- Терма жамоамизга қандай мураббий керак?\n- Четдан олиб келиш керак. Унга фақат ёрдам бериш ва ишига умуман аралашмаслик керак. Келганга яраша ўзининг бутун бошли штаби, селекционерлар гуруҳи билан келиши лозим. Термамизни ўзлари ўрганиб чиқиб, шунга қараб жамоани тузишсин. Олдин терма жамоалар маркази бўларди. У ерда Асқар Толибжонов ишларди. Иш яхши йўлга қўйилганди. Ҳозир шуни яна қайта тиклаш керак деб ўйлайман. Бу марказ алоҳида бўлиши лозим. Абрамовни нотўғри қилган ишлари кўп-да. Қанча ўртоқлик учрашувлари ўтказилган бўлса ҳам доим таркиб ўзгараверди.\n- Хорижлик мутахассис қаердан бўлиши лозим?\n- Англиядан топиш керак. Чунки у ерда футболда умуман дам олиш бўлмайди. Керак бўлса, янги йил куни ҳам ўйнашади. Ё англиялик, ёки германиялик мураббий керак.\n- Футболчиларга бўлаётган эътирозга нима дейсиз?\n- Футболчиларга ҳеч қандай эътироз бўлиши керак эмас. Сиз журналистсиз. Сизга метрони ҳайдайсан деса, ҳайдайсизми?\n- Мураббий футболчилар позицияларини ўзгартириб юборди. Кимни калласи билан қилди, билмайман. Минг таваккал қилганда ҳам таркибни бундай туширмаслиги лозим эди. Ислом Тўхтахўжаевни нимага олиб кетди? Фақат ўша Саудияга қарши учрашув охирларида тушди. Бирорта хато қилмади. Тажрибаси бор-да. Бундай жамоаларга қарши тажрибали ўйинчиларни тушириш даркор. Нестеровни олинг деб Абрамовни ўзига неча марта айтганман, олмади. Энди терма жамоамизни бошқарадиган мураббий бирорта клубга алоқадор бўлмаслиги керак. Хоҳлайсизми-хоҳламайсизми, мени қўйишса ҳам “Қизилқум”дан 3-4 тасини тортаман, Рўзиқул Бердиевни қўйса у ҳам шундай қилади ёки бошқаси ҳам. Ҳар қандай мураббий барибир минимум ўзининг икки-учта футболчисини олиб келади. Биласизми, терма жамоани иккита қилиш керак - А ва Б. Кўп мамлакатларда иккита терма жамоа бўлади. Қаранг, йиғинларга 45 тагача ўйинчи чақирган пайтлар бўлди. Уларни ҳаммасини ўйната олармиди? Иккита терма жамоа ва иккита мураббий қўйиш лозим. Кейин якунда иккаласи бирлаштирилади. Ҳозир футболчиликни тугатибоқ ўзича мураббий бўлиб олган ёшлар кўпайиб кетди. Футболчилик ва мураббийлик фаолияти бошқа-бошқа. Ер билан осмонча фарқ бор.\n- Нима деб ўйлайсиз, чемпионатимиз савияси пастлаб кетганми? Терма жамоамизнинг муваффақиятсизлигидан кейин Суперлиганинг асл ҳолати кўринди деб ўйлайсизми?\n- Терма жамоани жаҳон чемпионати саралаш босқичидан чиқиб кетганига Суперлигани умуман алоқаси йўқ. Ички чемпионатимиз қайтанга олдинги йилларга нисбатан яхши ўтяпти. Бунга ҳеч қандай эътироз йўқ. Терма жамоа бўйича нима учун Суперлига жавоб беради? Таркибда кимлар ўйнади? Деярли легионерлар: Элдор Шомуродов, Одил Аҳмедов, Олег Зотеев, Вагиз Галиулин, Одил Ҳамробеков, Отабек Шукуров, Икром Алибоев, Достон Ҳамдамов, Жалолиддин Машарипов...Одил Аҳмедов марказий ҳимояда 8 йил олдин Қатар билан ўйинда ўйнаган экан. Ўта муҳим учрашувга уни яна марказий ҳимояга қўйди. Суперлигада ҳаммаси ҳалол бўляпти, про-лигани билмайман.\nBir paytlari paxtakor terma jamoa bazasi boganida terma jamoada paxtakordan 6 7ta oyinchi oynagan paytdayam komandamiz bunchali yomon futbol oynamasidi torisi\nБу гапимизга хам,қўшиламан.Пахтакор Т/Ж базаси бўлгани билан асосан россиядаги ўйнчилар ўйнар эди\nUsha paytdayam kopchilik tanqid qilardiyu lekin biza yaman falastin digan komandalani bemalol yanchib ketardik\nAka yorvordiz 100 % qoshilaman\nXorijdan 5 yilga kontrakt qilib bitta murabbiy opkeliylar.\nPul yoq bolsa oylikdan beramiz kopchilikmizu eplab uzarmiz!\nBir marta bolsa xam termani oyinidan xursand bolib domni boshga kotarib mazza qileylik!!\nГапларини хаммаси тўғри.\nТерма жамоамизга қандай мураббий керак?!\nШомуродов трансферига тақиқ қўйилди!


13:02 07.10.2020 (Янгиланган 14:44 08.10.2020)\n“Циркон” Оқ денгиздаги “Адмирал Горшков” ҳарбий кема бортидан учирилди. У Баранцево денгизида 450 километр узоқликдаги нишонни соатига яксон қилди\nТОШКЕНТ, 7 окт — Sputnik. Россия ҳарбийлари “Циркон” гипертовушли қанотлик ракетани синовдан ўтказишди. Бу ҳақда Россия Қуролли кучлари бош штаби бошлиғи Валерий Герасимов мамлакат президенти Владимир Путинга маълум қилди.\n“Циркон” Оқ денгиздаги “Адмирал Горшков” ҳарбий кема бортидан учирилди. У Баранцево денгизида 450 километр узоқликдаги нишонни яксон қилди.\n“Циркон” сониясига 1,6 километр, ёки соатига 5,7 минг километр тезликда ҳаракат қилган. Парвознинг максимал баландлиги 28 километр, вақт эса 4,5 дақиқани ташкил этган.\nГерасимовнинг сўзларига кўра, гипертовушли мажмуа синовлар якунлангандан кейин 2020-2021 йилларда Ҳарбий денгиз флотининг сув ости ва сув усти кемаларининг қуролланишига топширилади.


Фарид Аҳмаднинг матонати... У завжасини ўлдирган террорчини кечирди | Azon.uz - Ахборот-таҳлилий портал\nФарид Аҳмаднинг матонати... У завжасини ўлдирган террорчини кечирди\n18:30 20.03.2019 2800\nЯнги Зеландия масжидида содир этилган террорчилик оқибатида завжасидан ажраган мусулмон Фарид Аҳмаднинг ахлоқий кучи, маънавияти ва кечиримлилиги ҳайратланарлидир. Фарид Аҳмад: террорист ҳақида:“Мен уни кечираман ва инсон сифатида яхши кўраман... Умид қиламанки у ҳаётини ўзгартиради” дейди.\nФарид Уддин Аҳмад ва унинг завжаси Ҳусна Ара Парвин Янги Зеландияга Бангладешдянган келишган. Шу мамлакатда танишиб, турмуш қуришди. Олти йил аввал Фаридни маст ҳайдовчи машинада босиб кетганидан сўнг у фалаж (паралич) бўлиб қолди.\nШу куни Ҳусна одатга кўра, фалаж эрини ногиронлар аравачасида масжидга олиб борган эди. Жуфтлик билан уларнинг болалари ҳам масжидга боришган. Ҳужум пайтида эр-хотин масжиднинг турли хоналарида бўлишган. Террорчи бостириб кириб ўт очган пайтда эса, Ҳусна эри ва болаларини қутқаришга отланди.\nҲусна масжиддаги бошқа болаларни ҳам қутқаришда фаоллик кўрсатди. Қочаётган одамларга хавфсиз жойни топишда ёрдамлашди.\nМасжиддаги болалар хавфсиз жойга ўтгач, ногиронлар аравасидаги эрини қутқаришга уринди. Ҳусна эрини қутқаришга борган пайтида қурбон бўлди.\nФарид шаҳид бўлган завжаси билан фахрланади. Тириклик чоғида аёл асосий вақтини болаларга таълим бериш – муаллимлик билан ўтказган. Ҳеч кимга ҳеч қачон ёмонлик тиламаган. “Аёлим кўчада бирор ночор одамни кўрса ҳам кўзига ёш оларди”, дейди Фарид. У яхши хотин, яхши она, яхши қўшни эди. Билмадим, усиз энди кунимиз қандай кечади. Болаларни тарбияси билан эса ўзим шуғулланаман. Онаси одамларни қутқариш учун ўзини қурбон қилганини уларга уқтираман”.\nШунга қарамай, Фарид террорчини ёмон кўра олмаслигини таъкидлайди. Уни кечирганини эътироф этади.\n“Журналистлар мендан завжамни ўлдирган инсонга нисбатан муносабатимни сўрашди. Мен уни яхши кўришимни айтдим – ахир у инсон-ку, Аллоҳнинг бандаси, менинг оғам. Албатта, қилган иши хато. Кўпчиликнинг қарғишига ҳам қолгани рост. Балки унинг ҳаётида бирор воқеа юз бериб, шу каби ишга қўл ургандир. Аминманки, завжам тирик бўлганида, у ҳам бу инсонни кечирган бўларди.\nРус тилидан Саида Рустам қизи эркин таржима қилди\nЯнги Зеландия Махсус Долзарб Ислом


Ўзбекистон текстилчилари Россия армиясига кийим-кечак етказиб беради\n14:35 / 20.11.2015\nAmin Invest International Ўзбекистон-Англия-Россия қўшма корхонаси жорий йилда Россия армиясига бир неча турдаги кийим-кечак етказиб беришни бошлайди. Бу ҳақда компания вакили Sputnik агентлигига хабар берди.\nУнинг сўзларига қараганда, Россия ҳарбий идораси билан шартнома имзоланишидан олдин узоқ музокаралар олиб борилган, Россия вакиллари Ўзбекистондаги ишлаб чиқариш технологияларини ўрганиш учун ташриф буюрган.\n“Компаниямиз маҳсулотининг 90 фоизини, бу эса 50 турдаги кимий-кечакдир, МДҲ давлатларига юборади, аммо асосий мижозлар Россия ва Украина бўлиб, у ерда махсус савдо уйлари ташкил этилган”, - таъкидлади агентликнинг суҳбатдоши.\nКомпаниянинг ишлаб чиқариш қувватлари Самарқанд вилоятининг Жомбой туманида жойлашган. Россия ҳарбийлари билан тузилган шартномада бу ҳам муҳим омил бўлган, негаки Самарқандда зарурий транспорт инфраструктура мавжудлиги боис логистика сезиларли даражада қулайдир. Асосийси эса – етказиладиган кийим-кечак бутунлай табиий матолардан тайёрланади, яъни ипак матога синтетика қўшилмайди.\nРоссия армиясига 500 минг футболкадан иборат дастлабки маҳсулотлар партияси аллақачон юборилган. Ҳозир компания 200 минг комплектдаги иссиқ ички кийимдан иборат иккинчи партияни ишлаб чиқариш билан шуғулланмоқда. Ноябрь охирига қадар ишлаб чиқариш якунига етиб, партия Россияга йўлланиши режалаштирилмоқда.


Ишлаб чиқариш корхонаси ҚҚС ва фойда солиғини тўлайди. Импорт хом ашёдан маҳсулот ишлаб чиқаради. СК 248-моддаси 5-қисмига мувофиқ Ўзбекистон Республикаси ҳудудига олиб кирилган (импорт қилинган) товарларни реализация қилиш чоғида ҚҚС бўйича солиқ базаси ушбу товарларни олиб кириш (импорт қилиш) чоғида бюджетга ҳақиқатда тўланган солиқ ҳисоблаб чиқарилган қийматдан паст бўлиши мумкин эмас.\nСК 248-моддаси 5-қисмидаги норма импорт қилинган хом ашёдан ишлаб чиқарилган тайёр маҳсулотни реализация қилиш чоғида ҚҚС бўйича солиқ базасини аниқлашда қўлланиладими?\n– Ўзбекистон Республикаси ҳудудига олиб кирилган (импорт қилинган) товарларни реализация қилиш чоғида солиқ базаси ушбу товарларни олиб кириш (импорт қилиш) чоғида бюджетга ҳақиқатда тўланган солиқ ҳисоблаб чиқарилган қийматдан паст бўлиши мумкин эмас (СК 248-м. 5-қ.). Мазкур норма қайта сотиш учун импорт қилинган товарларга тааллуқли бўлади ҳамда импорт қилинган хом ашёдан ишлаб чиқарилган тайёр маҳсулотни реализация қилишда ҚҚС бўйича солиқ базасини аниқлаш учун қўлланилмайди.\nМазкур ҳолатда импорт қилинган хом ашё эмас, балки ундан тайёрланган маҳсулот реализация қлинади. Тайёр маҳсулот таннархи нафақат импорт қилинган хом ашё таннархидан иборат бўлади. Унга ишлаб чиқаришда банд бўлган ходимларнинг иш ҳақи ва улардан олинадиган ижтимоий солиқ, бошқа бевосита ва билвосита моддий харажатлар ҳамда бошқа харажатлар ҳам киритилади. Тайёр маҳсулот таннархига киритиладиган харажатлар таркиби Маҳсулот (ишлар, хизматлар)ни ишлаб чиқариш ва сотиш харажатлари таркиби ҳамда молиявий натижаларни шакллантириш тартиби тўғрисидаги низомда келтирилган (ВМнинг 5.02.1999 йилдаги 54-сон қарори билан тасдиқланган).\nТайёр маҳсулот реализация қилинганда солиқ базаси акциз солиғини (акциз тўланадиган товарлар, хизматлар учун) ҳисобга олиб, унга ҚҚСни киритмаган ҳолда, битим тарафлари томонидан қўлланилган нархдан (тарифдан) келиб чиққан ҳолда реализация қилинадиган товарларнинг (хизматларнинг) қиймати сифатида аниқланади. Битимнинг нархи товарларнинг (хизматларнинг) бозор қийматидан паст ёки юқори бўлса, солиқ органлари солиқ базасига тузатиш киритишга ҳақли. Солиқ тўловчи бундай қарор юзасидан битимнинг нархи бозор нархларига мувофиқлигини ва солиқ тўлашдан бўйин товлашга қаратилмаганлигининг асосларини тақдим этиш йўли билан низолашишга ҳақли (СК 248-м. 1, 4-қ.).


Mars ўз маҳсулотларини Ўзбекистондан ортга қайтариб олмайди\n16:04 / 25.02.2016\nШу кунларда Mars компанияси маҳсулотларидан топилган бегона жисм (пластик бўлак) билан боғлиқ хабар бутун дунё бўйлаб яшин тезлигида тарқади.\nМазкур воқеа сабабли Mars компанияси кондитерлик маҳсулотларидан маълум бир миқдорининг хорижга чиқишини тўхтатиб қўйган. Компания бу ҳақида берган расмий ахборотида бир неча давлатлар, шу жумладан, Ўзбекистонга ҳам хавфли шоколадлар жўнатилмаганини маълум қилди.\n"Гарчи бундай камчилик билан боғлиқ фақат бир ҳолат қайд этилган бўлсада, Нидерландиядаги заводда чиқарилган маҳсулотлар ортга қайтарилади. Россия, Озарбайжон, Арманистон, Беларусь, Грузия, Молдова, Мўғулистон, Қозоғистон, Қирғизистон, Тожикистон, Туркманистон ва Ўзбекистонга бу завод маҳсулотлари етказиб берилмаган", дейилади компания хабарида.\nШунингдек, хабарда Украинага юборилган Snickers батончикларининг айрим партиялари қайтариб олиниши ҳақида ҳам ёзилган.\nКомпания маҳсулотидан пластик бўлаги топилгач, Mars, Snickers, Milky Way ва Celebrations каби ширинликлар муҳокамалар мавзусига айланди. Мурожаатларнинг ҳаддан ортиқ даражада кўпайиши туфайли компаниянинг расмий сайти маълум муддат ишламай қолган. Шу сабабли ишлаб чиқарувчилар махсус расмий чиқиш орқали харидорлардан узр сўради.\nЛатвияда сотувдан Mars ва Snickers шоколадлари қайтарилиб олинмоқда\nMars шоколадлар ичидан чиққан пластик туфайли 55 мамлакатдан маҳсулотларини қайтариб олмоқда\nГермания Mars ва Snickers’ни пластик топилганлиги туфайли ортга қайтармоқда


Мирзиёевга шикоят қилмоқчи бўлган аёлнинг муаммоси нима бўлди?\nБироз ўтиб интернетга жойланган иккинчи видеода чиқиш қилган мурожаатчи аёл бу сафар ҳеч қандай муаммоси йўқлигини, ҳеч кимга шикоят қилмаганини айтади.\nҚисқа фурсат ичида кетма-кет тарқалган видеолар бир-бирига тескари маълумотни узатгани учун аслида гап нимада эканлигини билиш мақсадида Дарё мухбири Отабек Қўлдошев Музработ туманининг Моҳият қишлоғида бўлди.\nМени ҳеч ким эшитмаяпти, маҳалламиз раиси тингламаяпти, дейди Музработ туманининг Моҳият маҳалласида яшовчи Раҳбар Зарипова. Шунинг учун ҳам бундан бир ой илгари туман Халқ қабулхонасига бориб, шароитим оғирлигини билдирдим. Моддий ёрдам беришларини сўрадим. Аммо ҳеч қандай натижа бўлмади.\nҲақиқатдан ҳам электр токисиз яшаётган фуқаронинг хонадонига ток ўтказиб бердик, дейди Музработ туман электр тармоқлари корхонаси раҳбари Умидулла Ҳамидов. 5 та симёғоч орқали сим тортиб келдик ва улаб бердик.\nҚўшниларимиз ўзаро пул йиғиб, электр сими тортиб келишганди, дейди Раҳбар Зарипованинг турмуш ўртоғи Шавкат Ботиров. Ўшанда бизга пул йиғаяпмиз қўшиласизларми? деб келишди. Аммо қурбимиз етмагани боис ҳам қўшнилар йиғаётган пулни беролмадик. Ва 11 йил давомида свет сиз яшадик. Барака топишсин, раҳбарлар 10 11 апрель кунлари келиб свет ўрнатиб беришди.\nДарё мухбири билан телефон орқали мулоқотга киришган туман электр тармоқлари корхонаси масъули аҳолидан тушаётган мурожаатлар жуда кўплиги, барча муаммоларни ҳал этишга имкони йўқлигидан нолиди.\nМурожаатлар тиқилиб ётибди, дейди туман электр тармоқлари корхонаси раҳбари Умидулла Ҳамидов. Уларнинг ҳаммасини ҳам ҳал этолмаяпмиз. 60 70 фоиз мурожаатларни ҳал қилиб, қолган вилоят миқёсида ҳал этилиши лозим бўлган муаммоларни Обод қишлоқ ва Обод маҳалла давлат Дастуридан чиққан материаллар орқали ҳал этилиши ҳақида маълумот бераяпмиз. Бу ҳақда Раҳбар Зариповага сал аввалроқ маълумот ҳам бергандик.\nСуриштирувларимиздан маълум бўлишича, Раҳбар Зарипова жорий йилнинг 2 апрель куни Халқ қабулхонасига мурожаат қилиб, қишлоқ аҳолисининг кўпчилигида электр токи йўқлигини айтган. Бу борада амалий ёрдам сўраган. Мурожаатга жавоб берган масъул ташкилот Сурхондарё ҳудудий электр тармоқлари корхонаси АЖ раҳбари М.Шамсиддинов эса 2019 йил 9 апрелдаги жавоб хатида мурожаатчига аҳоли манфаатларини ўйлаб қилган мурожаати нақадар аҳамиятли эканлигини айтса-да, мазкур муаммони келгусидаги режага киритишларини билдирган. Силлиқина қилиб, ҳозирча имкониятимиз йўқ, агар жавобимиздан норози бўлсангиз фуқаролик ҳуқуқингиздан фойдаланиб, бошқа ташкилотларга мурожаат қилишингиз мумкин дейишган. Алал оқибат Раҳбар Зарипова муаммоси ижтимоий тармоқ орқали дунёга жар солинган.\nРаҳбар Зарипова маҳалладан берилиши лозим бўлган моддий ёрдам масаласида ҳам тўхталар экан, маҳалла раиси одатда 6 ой давомида бериб бориладиган бола пулининг 1 ойини хизмат ҳақи эвазига олишини айтади.\n14 ёшгача бўлган бола пулига ҳужжат қилсак, 6 ой давомида моддий ёрдам пули ёзишса ўша пулнинг бир ойини маҳалла раисининг ўзи олади, дейди Раҳбар Зарипованинг турмуш ўртоғи Шавкат Ботиров. Йўқса моддий ёрдам ёзишмайди.\nРаҳбар Зарипова ҳамда Шавкат Ботировлар Дарё мухбирининг Ҳозирда иш олиб бораётган маҳалла раиси сизлардан бир ойлик хизмат ҳақи олиб қолганми деган саволимизга нафақат ҳозирги раис олдинги раислар ҳам бир ойлик пулни ушлаб қолишарди, йўқса пул ёзмай сарсон қилади дея жавоб берди.\n6 ой давомида олишимиз керак бўлган бола пулининг бир ойини раисга бермасак, бу ой ёзаман, кейинги ой ёзаман деб сарсон қилади, дейди Шавкат Ботиров. Яқинда шундай бўлди, ҳужжат тахладим. Раис декабрь ойидан бошлаб (2018 йил декабрь ойи назарда тутилмоқда таҳририят) пул оласиз деди. Кейин айтилган пайтига пул чиқмагач, янги йилдан кейин бордим. Борсам, февраль ойидан оласиз деди. Кейинги сафар эса апрель ойига кўчганини билдирди. Хуллас оладиган бола пулимизнинг бир ойлигини бермасак, бу ой, кейинги ой деб алдаб келишади.\nЭндигина иш бошлаган пайтим Раҳбар ёнимга борди ва шароити оғирлигини, уйида свети йўқлигини айтди, дейди Моҳият маҳалла фуқаролар йиғини раиси Санобар Холмуродова. Моддий ёрдам ёзсак, свет ўрнатишини билдирди. Шунда оиланинг аҳволини ўрганиб, 2017 йил декабрь ойидан бошлаб 2018 йил май ойига қадар бўлган муддат учун моддий ёрдам пули тўлаб бердик. Аммо пулни ўз эҳтиёжига сарфлаб юбориб, свет ўрнатишмади.\nҲозирда уларда бир бош она-бола сигир борлиги ва томорқаси 10 сотихдан ошиб кетгани боис ҳам моддий ёрдам пули ёзмадик, дейди Санобар Холмуродова. Чунки бу оила даромади белгиланган мезондан ошиб кетяпти. Бу ҳақда уларга тушунтирдик.\nРаҳбар Зарипованинг туман ҳокими қабулига боришидан мақсади свети масаласини ҳал этиш ва симёғоч сўраш эди, дейди маҳалла раиси. Аммо Раҳбар ўша куни ҳоким ўринбосарига фақат моддий ёрдам берилмаётганини билдирган. Симёғоч сўрамаган.\nВидеони интернетга тарқатган ўша номаълум кимса Боғи Эрам маҳалласида яшовчи Улуғбек Муродов эканлиги маълум бўлди, дейди Санобар Холмуродова. Улуғбек Муродов илгари туман электр тармоқлари корхонасида ишлаган экан. Ҳозирда эса ҳеч қаерда ишламайди. Шундай бўлса-да, Абдуқодир исмли 4-секторда ишловчи ходим билан ушбу хонадонга келиб, биз сизга ёрдам берамиз деб видеога олган ва интернетга тарқатган.\nМаълум бўлишича, биринчи видеони интернетга жойлаган Улуғбек Муродов шахси маълум бўлгач, Моҳият маҳалласи раиси Санобар Холмуродова уни маҳалласи шаънини ерга уришда айблаб судга берган. Фуқаролик ишлари бўйича Музработ туман судининг 2019 йил 10 апрелдаги қарорига кўра, Улуғбек Муродов 5 суткага қамалган.\nТуман ички ишлар бўлимига маҳалла раиси ҳамроҳлигида олиб борилган Раҳбар Зарипова ички ишлар бўлимида унга босим ўтказилгани, қўрқитилганини айтиб, Онадан қайта туғилгандек бўлдим. Қўрқиб кетдим , дейди.\nДарё мухбири билан мулоқотда бўлган Музработ тумани ҳокими ўринбосари Фотима Normaматова ҳам видео интернетда тарқалгач, ҳудудга бориш учун маҳалла раиси Санобар Холмуродовага қўнғироқ қилганини, маҳалла раиси эса Раҳбар Зарипова билан бирга туман ички ишлар бўлимида эканлигини айтгач, шу заҳоти ички ишлар бўлимига етиб борганини билдирди.\nСамарқанднинг Каттақўрғонидаги ички ишлар ходими билан боғлиқ воқеадан сўнг, жуда огоҳ бўлиб қолганимиз боис Раҳбар Зарипованинг ички ишлар бўлимига олиб келинганини эшитиб, тезда етиб бордим, дейди Фотима Normaматова. Суҳбат менинг иштирокимда олиб борилди. Мен боргунимга қадар нима гап бўлган билмайман, аммо менинг иштирокимда туман ички ишлар бўлими бошлиғи Баҳром Турсунов олиб борган суҳбат мобайнида Раҳбар Зариповага ҳеч ким босим ўтказгани йўқ.\nТуман ИИБ бошлиғи фуқаро Раҳбар Зарипованинг ички ишлар бўлимига чақирилишини фуқаронинг ариза бериши билан боғлади. Бошлиқ Дарё мухбирининг фуқаро Раҳбар Зариповадан қандай ариза тушган? деган саволига уни интернетда видеосини тарқатиб юборган фуқаро устидан шикоят қилганини, аризага кўра фуқаро жавобгарликка тортилганини маълум қилди.\nҚизиқ, Моҳият маҳалла фуқаролар йиғини раиси видеони интернетга тарқатган фуқарони мен судга бердим деётган бўлса, туман ички ишлар бўлими бошлиғи Раҳбар Зарипова ўзига номаълум кимса устидан ички ишларга шикоят қилганини билдирмоқда.\nМуаммони ўрганиш учун 19 апрель куни Музработ туманига қилган сафаримиз чоғида ғалати воқеаларга ҳам гувоҳ бўлдик. Дастлаб, мурожаатчи билан суҳбатимиздан сўнг, Моҳият маҳалласи раиси Санобар Холмуродовага ҳокимиятга боришимиз лозимлигини айтиб, йўл кўрсатишини илтимос қилдик. Бизга йўл кўрсатишни бошлаган раис автомобили қоронғи кўчада бир пасда ғойиб бўлгани етмаганидек, туман ҳокимлигини амаллаб топганимизда навбатчи томонидан чақириб берилган ҳоким ёрдамчиси ҳам журналист эканлигимизни билгач навбатчи ниқобига кириб ҳеч қандай маълумот бермай ҳокимлик биносини тарк этди. Тўғрироғи, қочиб қолди. На туман ҳокими ва на ўринбосарларини тополмагач, вилоят ҳокимлиги сайтида кўрсатилган телефон рақамларига қўнғироқ қилдик. Маълум қилишларича, Музработ туман ҳокими бошчилигидаги барча ўринбосарлар ўқишга кетган. (Фотима Normaматова билан телефон орқали мулоқотимизда у киши айни пайтда иш билан Қизириқ туманида эканлигини маълум қилганди. Яна бир ўринбосар Шуҳрат Азимов ҳам кейин кўриниш берди).\nРаҳбар Зарипова хонадонининг 11 йиллаб зулматда яшаши ҳақидаги муаммо ижтимоий тармоқлар орқали дунёга жар солингандан кейингина ҳал этилгани яхшимас, аслида. Шу пайтга қадар масъуллар эшигини такрор-такрор қоққан аёл арз-доди шунчаки тинглангани ва тўрт қатор сўз билан бунинг имкони йўқлиги уқтирилгани ҳудуд раҳбарларининг фуқаро муаммосига қанчалик даражада масъулият билан ёндашганидан дарак бермаяптимикин? Ўша имконсиз дейилаётган муаммонинг ҳам ечими бор экан-ку. Масъуллар ҳар бир муаммони шу тақлид фақатгина жар солингачгина ҳал қилиш шартмикин?\nКиритилди: 16:41 24.04.2019. Ўқилди: 1568 марта. Фикрлар сони: 0 та.


Главная » НОВОСТИ ШОУ-БИЗНЕСА » Бошланган ҳафта ўзбекистонликлар учун жуда иссиқ бўлади\nКатегория: НОВОСТИ ШОУ-БИЗНЕСА | Дата релиза: 03 июль 2017 |\n3 дан 9 июлгача мамлакатимизга Туркманистон орқали Эрондан жуда иссиқ ҳаво оқими кириб келади. Шу кунларда ҳаво ҳарорати иқлим меъёридан 4-6 даража баланд бўлади, ҳарорат рекордлари ўрнатилиши мумкин.\n6 дан 9 июлгача Қорақалпоғистон, Хоразм, Бухоро, Навоий, Қашқадарьё ва Сурхондарё вилоятларида ҳарорат +45 ˚C исийди.\nПойтахтда ҳарорат +42 ˚C исийди.\nИссиқ ҳарорат 10 июлдан сўнг чекиниб, ҳаво ҳарорати иқлимий меъёрига қайтади.\n4 ИЮЛЬ УЧУН ОБ-ҲАВО МАЪЛУМОТИ\nРеспублика Гидрометеорология марказининг хабар беришича, 4 июль куни Тошкентда ҳаво бироз булутли бўлади, вақти-вақти билан ўзгариб туради, ёғингарчилик бўлмайди. Шарқдан секундига 3-8 метр тезликда шамол эсади. Кечаси 22-24, кундузи 38-40 даража иссиқ бўлади.\nҚорақалпоғистон Республикаси ва Хоразм вилоятида ҳаво бироз булутли бўлади, айрим жойларда ўзгариб туради, ёғингарчилик бўлмайди. Шарқдан секундига 7-12 метр тезликда шамол эсади. Кечаси 23-28, кундузи 40-45 даража иссиқ бўлади.\nБухоро ва Навоий вилоятларида ҳаво бироз булутли бўлади, айрим жойларда ўзгариб туради, ёғингарчилик бўлмайди. Шарқдан секундига 7-12 метр тезликда шамол эсади. Кечаси 23-28, кундузи 40-45 даража иссиқ бўлади.\nТошкент, Самарқанд, Жиззах ва Сирдарё вилоятларида ҳаво бироз булутли бўлади, айрим жойларда ўзгариб туради, ёғингарчилик бўлмайди. Шарқдан секундига 7-12 метр тезликда шамол эсади. Кечаси 22-27, кундузи 38-43 даража иссиқ бўлади.\nҚашқадарё ва Сурхондарё вилоятларида ҳаво бироз булутли бўлади, айрим жойларда ўзгариб туради, ёғингарчилик бўлмайди. Шарқдан секундига 7-12 метр тезликда шамол эсади. Кечаси 23-28, кундузи 40-45 даража иссиқ бўлади.\nАндижон, Наманган ва Фарғона вилоятларида ҳаво ўзгариб туради, ёғингарчилик бўлмайди. Шарқдан секундига 5-10 метр тезликда шамол эсади. Кечаси 22-27, кундузи 36-41 даража иссиқ бўлади.\nРеспубликамизнинг тоғли ҳудудларида ҳаво бироз булутли бўлади, айрим жойларда ўзгариб туради, ёғингарчилик бўлмайди. Шарқдан секундига 7-12 метр тезликда шамол эсади. Кечаси 12-17, кундузи 22-27 даража иссиқ бўлади.\nЎзбек шоу-бизнесидаги таниқли хонандалардан бири уйланмоқда\nРуслан Шарипов санъатга қайтаётганини маълум қилди\nАфсонавий “Болалар” гуруҳи яккахони 43 ёшни қарши олди(Фото)\n«Ёшлар» телеканалига раҳбар этиб тайинланган Озодбек Назарбеков Наманганда саҳнага чиқди\nНаргиз Зокирова Москва кинофестивалини ватанпарварлик руҳидаги қўшиқ билан очиб берди (видео)


Мазҳабсизлик ғоясининг хатарли томони (22-қисм) | Azon.uz - Ахборот-таҳлилий портал\nМазҳабсизлик ғоясининг хатарли томони (22-қисм)\n399 16:45 03.11.2020\nМазҳабсизлик ғоясининг хатарли томони\nБиз бу мавзуга киришишдан олдин унга доир бўлган икки масалани таъкидлаб ўтишимиз керак.\n1. Юқорида айтиб ўтилганидек “фиқҳий мазҳабларни четга суриб қўйиб Китоб ва суннатга тўғридан-тўғри эргашиш, шунингдек фалон-фалонийларга тақлид қилишни асло эҳтиёжи йўқ” қабилидаги гаплар Али каррамаллоҳу важҳаҳунинг таъбирлари билан айтганимизда “ботилни ирода қилиб айтилган ҳақ сўздир”.\n2. Бугунги билағонлар эътибор қилмасликка чақираётган ушбу тўрт мазҳабнинг барчасида масалалар эркин тадқиқ қилинди. Ундаги барча фикрлар диққат билан қайта-қайта ўрганилди. Мужтаҳид уламоларимизнинг далиллари ўта синчковлик ва нозик дид билан текширилиб, пухта илмий манҳаж асосида шакиллангандир.\nРаббоний мужтаҳид алломаларимиз дастлабки замонлардан бошлаб ўз жонларини Аллоҳнинг динига хизмат учун тикиб қўйган эдилар. Улар мазкур илм омонатини ўзининг муносиб устозларидан олиш учун ва кейингиларга мусаффо ҳолда етказиш йўлида арзон ва қиммат барча нарсаларини фидо қилган эдилар. Зеро бу мазҳаблар шаклланишида минг-минглаб етук ақл эгалари иштирок этмаганларида улар бизнинг кунимизгача такрор-такрор таҳрир қилинган, чуқур текширилган ва мусаффо ҳолда етиб келмаган бўлар эди.\nМасаланинг туб моҳияти бўлмиш мазҳабсизлик хатари ҳақида, айнан шу масала зўравонлик, терроризм ва парокандаликларнинг ёйилиши бош сабабчиси, дейишимиз мумкин.\nШу ерда Китоб ва Суннатга тўғридан-тўғри тобе бўлиш мутаассибликларни ёйилишига хизмат қиладими, деб сўралса, унинг жавоби қуйидагича:\nАввало шариат илмларини билиш бу динимиз эканини яхши тушуниб олишимиз зарур. Бу борада салафи солиҳларимиз “албатта бу илм – диндир. Шундай экан динингизни кимдан олаётганингизга эътибор беринглар” деган эдилар. Шубҳасиз, шаръий илмлар илм ва амалда тўғри бўлган раббоний уламолардан ўрганилади. Зеро ушбу илмларни ҳосил қилган мужтаҳид алломаларимизнинг силсиласи муттасил санад билан тобеинларга ва улар орқали эса саҳобаи киромларга ва оқибатда жаноби расулулллоҳ соллаллоҳу алайҳи васалламгача етиб боради. Улар расул алайҳиссалом билан бирга яшаган, воқеа-ҳодисаларни ўз кўзлари билан кўрган ва ояти карималар нозил бўлишига сабабчи бўлган шарафли авлод эдилар. Ҳадиси шарифлар ҳам бизгача улар орқали ворид бўлди.\nАммо бугунга келиб мутаассиб жамоалар салаф ва халаф уламолар орасидаги муттасил санадни узиб қўйдилар. Айтиб ўтганимиздек, ташкил бўлишида буюк илм эгалари иштирок этган фиқҳий мазҳаблардан воз кечишга чақирмоқдалар. Ўзлари ижтиҳодга лойиқ илм аҳлидан бўлмасалар-да, илмдаги санадлари (устоз-шогирлик кўринишида) салаф уламоларига боғланмаса-да Китоб ва суннатга ўз фикрлари билан ёндаша бошладилар. Улар бу ишларида “улар ҳам бизга ўхшаган кишилар эдилар” деган иддаони хаспўшламоқдалар. Наҳотки улар мазкур алломаларимизнинг расул алайҳиссаломга яқин авлод бўлганларини, ояти карима, ҳадиси шарифларни бугунгилардан кўра кўпроқ ва кенгроқ билганликларини тушунмасалар?! Чунки ушбу шаръий манбалар орасида усул илми нуқтаи назаридан мансухлари, муқайядлари ва бошқа маънога маҳмул (таъвийл) қилинадиганлари мавжуддир.\nБугунгилар эса ўзларини забардаст салаф алломаларимизга тенглаштирдилар. Уламолар томонидан эътироф қилинмаган янги-янги усуллар билан ҳукмларнинг истинботига (Китоб ва суннатдан ҳукм олиш) киришдилар. Уламолар тан олмаганлигининг сабаби – ўзлари ўйлаб топган усуллардир. Улар истинбот борасидаги ушбу ботил ва жоҳилона усуллари билан ишончли алломалар сўзини ортга ташладилар. Шунинг натижасида узлари ҳам шаръий масалаларда жуда кўп тангликларга учрамоқдалар. Қуйида улардан айримларини эътиборингизга ҳавола қиламиз:\n1. Улар илмсизлиги ва мазҳабларни бир чеккага суриб қўйишлиги ортидан насс(оят ва ҳадислар)ларни зоҳирини тутиб олдилар. Уруш майдонларидаги кофирлар ҳақида нозил бўлган ояти карималарни мусулмонларга тадбиқ қила бошладилар. Бунинг ифодасини омматан мусулмонларни кофирга чиқариш, уларнинг қонини ҳалол санашга қаратилган ишларда кўришингиз мумкин. Буларнинг барчаси неча асрлардан буён мужтаҳид алломаларимиз қўллаб келган нурли манҳаждан узоқлашишдир, холос.\n2. Нассларни англаб етиш борасидаги оқсоқликлари, шариатнинг мақсад ва руҳини тушунмасликлари уларни жангариликка олиб келди. Ҳатто бу жараён уларнинг фатволарида ва шаръий аҳкомларни амалиётга қўллаш борасидаги алоҳида хусусиятига айланди. Уларга икки ишдан бирини танлаш ихтиёри берилса, улар ҳеч иккиланмасдан ўзининг диндаги матонати ва бошқаларнинг диндаги оқсоқликларини кўрсатиб қўйиш маъносида энг қийин ишни танлайдилар. Аслида амалларни қабул бўлишида ихлос, чиройли ният, амалларни шариат тақозосига мувофиқ бўлиши ва расул алайҳиссаломга тобеъ бўлиш даъвосининг чинакам бўлиши муҳим омил эди. Уларнинг одамларга динимизни қаттиқлаштириб кўрсатишларига мисол суннат ёки нафл амалларни фарз даражасида, макруҳ амалларни эса ҳаром амал сифатида талқин қилишларидир. Ёки айрим кичик амалларни катталаштиришларида кўринади. Мазкур қаттиқлаштиришнинг яна бир хатарли томони – айрим инсонларнинг уларнинг маслакларидан таъсирланганликларидир. Улар бу ишларни дин деб ўйлайдилар. Фикр доиралари торайиб мусулмонларни кичик камчиликлар сабабли ҳам кофирга чиқармоқдалар. Улар уммат алломалари тутган йўлни тарк қилиб қаттиқлаштириш усулини танлагани ортидан жамият аъзолари икки қисмга бўлиниб қолдилар. Бир қисми уларнинг йўлини танлаган одамлар бўлиб мусулмонларни кофирга чиқарувчи, қонини ҳалол дегучи мутаассиб экстремистик жамоаларга айландилар.\nИккинчи қисм одамлар эса ушбу мутассибона ёндашувларни кўрганидан сўнг зиммасидаги шаръий вожиботларни тарк қилиб мазкур жамоалардан безор бўлмоқдалар. Бу ерда энг катта муаммо биринчи қисм одамларининг назарида иккинчи қисм одамлари қони ҳалол бўлган кофирлардир.\nМазкур омилларни ҳисобга олганимизда жамиятлар учун бундан ҳам ёмонроқ хатар бормикан? Буларнинг барчасида асосий сабаб бўлган омил – мазҳабсизликга қаратилган фикрлардир.\n3. Ушбу жамоалар фиқҳий мазҳабларга амал қилишни тарк қилиб, уларнинг ўрнига янги йўллар ихтиро қилдилар. Аммо у йўллар фиқҳий натижалардан йироқ бўлди. Шунинг учун ҳам мазкур жамоалар аввалги забардаст уламоларимизни инкор қилдилар. Уларни энг муътабар шартлар орқали асослаб берган амалий, фиқҳий асосларини қабул қилмадилар.\nАйни масала юзасидан уламоларимиз “асрлар оша янгиликлар содир бўлар экан фатволар ҳам замон ва маконларнинг ўзгариши билан ўзгариб туради. Аммо ушбу мутаасиб ва жоҳилларнинг тадқиқотлари барча ҳукмларни ўзгармайдиган собит, турғун ҳолатга келтириб қўйди. Уларнинг фикрича, шаръий аҳкомлардаги ўзгариш қоидаси бу динни ўйин қилиш ҳисобланиб, бу фикрда бўлган уламолар адашган ва залолат аҳлидирлар. Яна уларнинг бузуқ ўлчами билан қаралганида ушбу адашув ва залолат даражаси яҳудий ва насронийларнинг куфрони залолатидан деярли фарқланмайди. У жамоалар уламоларнинг теран фикрини тушунмаганлари боис, ўзларини кофирга нисбат бериб, қонларини ҳалолга чиқармоқдалар. Ўтмишдан то бугунимизгача жорий бўлиб келаётган воқелик етук мужтаҳид алломаларимизни мазкур мутаассиб ва экстремистик жамоаларнинг қурбони бўлиб келаётганини кўрсатмоқда” дейдилар.\n4. Мазкур жамоалар “биз тўғридан-тўғри Китоб ва суннатга тобе бўламиз. Мазҳаблар ҳаммаси бидъатдир. Уларга эргашиш вожиблигига бирор оят нозил бўлмаган” дейишлари билан ислом умматини тафриқага солдилар. Чунки бу каби сўзлар мусулмонлар оммасига салбий таъсир кўрсатмоқда. Уларнинг “бизнинг маслагимиз салафи солиҳларимиз талқинидаги Китоб ва суннатга эргашишдир” дейишлари жозибадор гаплардир холос. Улар мусулмонлар оммаси ва олийгоҳ талабалари билан учрашувлар ўтказган вақтларида ўз ҳиссиёт ва уринишларини илгари сурадилар. Оқибатда мазкур мутаассибларни уриниш ва хатти -харакатларини бошқалар қабул қиладилар. Чунки аксар мусулмонлар илми етарли бўлмаган, фикран соддадил, тақлид йўлини қабул қиладиган инсонлардир.\nУлар соддалик ва енгил фикрлаши билан мутаассиб жамоаларга тақлид қилиш, уларнинг сўзини қабул қилиш, уларни бошқаларга куфр нисбатини бериш каби фикрий ғулувларини кенг ёйилишига замин яратмоқдалар.\n5. Китоб ва суннатга тўғридан-тўғри эргашишни даъво қилаётган бу жамоалар мазҳам алломаларини фикрига қарамаслик даъвоси билан ўзларини бошқалардан ажратиб кўрсатмоқдалар. Гўёки уларнинг ўзларигина мўминлардир. Ислом шариати гўёки уларнинг ўзларигагина хос бўлиб улардан бошқалар аҳли суннат вал жамоъат эмас. Улар ўзларини қуйидаги ояти каримада васф қилинган оз сонли хос мусулмонларга қиёсламоқдалар.\n“Одамларнинг кўплари, гарчи Сиз жуда истасангиз-да, мўмин бўлмайдилар” (Юсуф, 103).\nЁки Расулуллоҳ алайҳиссаломнинг:\n“Умматимдан бир тоифаси ҳамиша ҳақ устида бардавом бўлади. Уларни хорлаганлар уларга зарар етказолмайди. Ҳатто Аллоҳнинг амри (Қиёмат куни) келгунича улар ҳақ устида бўладилар” деган муборак ҳадисларини айнан ўзларига боғлайдилар. Уларнинг фикрида кўпчилиги кофир бўлган улкан уммат қаршисида турган оз сонли ҳақиқий мусулмонлар уларнинг ўзларидир, холос. Ушбу аҳли ғулувнинг назарида ўзларидан бошқалар сел кетидан келадиган лойқа кабидир. Буларнинг барчаси ислом умматига бегона бўлган чиркин фикрларни қабул қилинаётганининг натижасидир. Улар халқаро терроризмга кенг йўл очаётганининг гувоҳи бўлаяпмиз. Уларнинг ишлари шаръий асосларни йўқ қилиб, оқибатда ҳеч бир санадсиз қолган одамнинг мисолидекдир. Эндиликда улар чалкашлик, иккиланиш, мутаассиблик, зўравонлик ва куфрга нисбат бериш оламида яшамоқдалар. Бугунги дунёмизни қон тўкиш, қўрқув ва хавф-хатарга тўлдириб, исломни террор дини сифатида намоён қилмоқдалар. Одамларни исломдан бездирмоқдалар.\n(20 қисм) (21-қисм) (22-қисм)\nМахсус Ислом Мазҳаб


Жамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Ҳар соҳада биринчи бўлган 10 аёл\t17:26, 06 апрель 2016\tУлар дунёдаги илк президент, учувчи, дастурчи, режиссёр ва Нобель мукофоти совриндори бўлган аёллардир. Бу аёллар бошқа аёлларга ҳар доим ибрат намунаси бўлиб келган, марҳамат, “lady.mail.ru” нашри сизни улар билан таништиради. Валентина Терешкова — биринчи аёл-космонавт\nУ жуда қатъиятли аёл бўлганидан автоҳалокатга учраб, жиддий тан жароҳати олганига қарамай, парвоз қилишдан тўхтамаган. У нафақат илк учувчи аёл, балки узоққа ва баландликка учиш бўйича жаҳон рекордини ўрнатган инсондир. Мария Склодовская-Кюри — илк Нобель муофоти совриндори бўлган аёл\nАда Лавлейс — илк дастурчи аёл Лорд Байроннинг қизи адабиётга эмас, балки математикага қизиқиб, механик ҳисоб машиналари учун алгоритм ёзиши ғалати ҳол. Табиийки, XVIII асрда яшаган Аданинг электорон ҳисоблаш машинаси бўлмаган, аммо шунга қарамай, у шартли равишда илк дастурчи аёл номига сазовор бўлган.\nҚўрқув ва кўз ёшлар: Йилнинг энг машҳур фотосуратлари (Фото) Ўзбек тўйларидаги энг кўп сўраладиган қўшиқлар рейтинги тузилди\tОлимлар семиришга олиб келувчи 7 одатни аниқлашди Кўк чой ҳақида ҳамма билиши лозим бўлган 5 факт\tЧиройли суратга тушишнинг 14 сири\tОилани сақлаб қолиш учун ақлли аёл бўйсуниши лозим бўлган 14 қоида\tОтправить


Сирғали автомобиль бозоридаги нархлар (2015 йил 27 декабрь) » Скачать музыку бесплатно новинки музыки 2016-2017\nКомментариев: 0 Просмотров: 575 Дата: 28-12-2015, 15:23 Сирғали машина бозори 27 декабрда одамлар билан гавжум бўлди. Хорижий автомобиллар нархи бироз пасайгандек. Миллий автомобилларимиз нархи ўтган бозор нархидан деярли фарқи йўқ. Миллий автоуловларимиздан айниқса, Дамас автомобили бу бозор жуда кўп сотувга чиқди. Хорижий автомобиллар: AUDI A6 (ишлаб чиқарилган йили – 2009 й, юрган масофаси – 140 000 км) – 137,5 млн сўм. BMW 528 (ишлаб чиқарилган йили – 2013 й, юрган масофаси – 48 000 км) – 357 млн сўм. FORD MONDEO (ишлаб чиқарилган йили – 2008 й, юрган масофаси – 55 000 км) – 137,5 млн сўм. MERSEDES-BENZ 211 (ишлаб чиқарилган йили – 2003 й, юрган масофаси – 136 000 км) – 110 млн сўм. KIA (ишлаб чиқарилган йили – 2008 й, юрган масофаси – 181 000 км) – 55 млн сўм. RANGE ROWER (ишлаб чиқарилган йили – 2006 й, юрган масофаси – 153 000 км) – 275 млн сўм. TOYOTA CAMRY (ишлаб чиқарилган йили – 2008 й, юрган масофаси – 170 000 км) – 66 млн сўм. LEXUS ES 350 (ишлаб чиқарилган йили – 2008 й, юрган масофаси – 116 000 км) – 154 млн сўм. MAZDA 6 (ишлаб чиқарилган йили – 2008 й, юрган масофаси – 140 000 км) – 85 млн сўм. TOYOTA PRADO (ишлаб чиқарилган йили – 2007 й, юрган масофаси – 123 000 км) – 121 млн сўм. Миллий автомобилларимиз: MALIBU II (ишлаб чиқарилган йили – 2013-14 й, юрган масофаси – 62 500 км) – 85 млн сўм. CAPTIVA I (ишлаб чиқарилган йили – 2009 й, юрган масофаси – 59 000 км) – 79,7 млн сўм. CAPTIVA III (ишлаб чиқарилган йили – 2014 й, юрган масофаси – 4 000 км) – 130 млн сўм. ORLANDO (ишлаб чиқарилган йили – 2014 й, юрган масофаси – 18 000 км) – 99 млн сўм. LACETTI I (ишлаб чиқарилган йили – 2013 й, юрган масофаси – 46 000 км) – 66 млн сўм. LACETTI I (ишлаб чиқарилган йили – 2012 й, юрган масофаси – 43 000 км) – 52,5 млн сўм. LACETTI II (ишлаб чиқарилган йили – 2014 й, юрган масофаси – 62 000 км) – 63,2 млн сўм. COBALT IV (ишлаб чиқарилган йили – 2013 й, юрган масофаси – 104 000 км) – 55 млн сўм. COBALT III (ишлаб чиқарилган йили – 2013 й, юрган масофаси – 130 000 км) – 52,5 млн сўм. NEXIA II (ишлаб чиқарилган йили – 2012 й, юрган масофаси – 90 000 км) – 42 млн сўм. NEXIA DOHC (ишлаб чиқарилган йили – 2008 й, юрган масофаси – 206 000 км) – 33 млн сўм. NEXIA II (ишлаб чиқарилган йили – 2013 й, юрган масофаси – 49 000 км) – 44 млн сўм. NEXIA II (ишлаб чиқарилган йили – 2014 й, юрган масофаси – 37 000 км) – 46,7 млн сўм. SPARK II (ишлаб чиқарилган йили – 2013 й, юрган масофаси – 120 000 км) – 35,7 млн сўм. SPARK (ишлаб чиқарилган йили – 2014 й, юрган масофаси – 20 000 км) – 38,5 млн сўм. SPARK II (ишлаб чиқарилган йили – 2013 й, юрган масофаси – 65 000 км) – 37,9 млн сўм. MATIZ (ишлаб чиқарилган йили – 2010 й, юрган масофаси –115 000 км) – 24,5 млн сўм. MATIZ (ишлаб чиқарилган йили – 2007 й, юрган масофаси – 400 000 км) – 24,7 млн сўм. DAMAS (ишлаб чиқарилган йили – 2012 й, юрган масофаси – 33 000 км) – 41 млн сўм. DAMAS (ишлаб чиқарилган йили – 2003 й, юрган масофаси – 300 000 км) – 27 млн сўм. Кузатувимиз жараёнида LACETTI III (ишлаб чиқарилган йили – 2009 й, юрган масофаси – 57 000 км) – 49 500 000 сўмга, NEXIA II (ишлаб чиқарилган йили – 2010 й, юрган масофаси – 300 000 км) – 27 500 000 сўмга, DAMAS (ишлаб чиқарилган йили – 2014 й, юрган масофаси – 9 000 км) – 41 250 000 сўмга, MATIZ (ишлаб чиқарилган йили – 2013 й, юрган масофаси – 4 000 км) – 33 000 000 сўмга харид қилинди. Изоҳ: Нархлар сўмда берилмоқда. Aвтомобилларни юқорида кўрсатилган нарх билан олишингизга «Carzone.Uz» сайти кафолат бермайди. Нархлар талаб ва валюта курси қийматига қараб ўзгариши мумкин.


Одамлар машҳур кишиларнинг тўйларидан ташқари, уларнинг ажрим тафсилотларига ҳам катта қизиқиш билдиришади. Бундай маълумотлар рейтинги ҳатто бошқалардан юқорироқ ҳамдир, зеро ажримдан кейин кимга қанча бойлик қолиши кўпчиликка қизиқ. Таниқли ишбилармонлар ва юлдузлар орасидаги баъзи ажримлар бемалол кичик давлатларнинг бюджети билан беллаша олади. Улар кўпинча нефть конларининг сотуви каби аср шартномасидек тақдим этилади. Trendymen шу ҳақидаги маълумотлар билан бўлишди.\nРоман ва Ирина Абрамовичлар\nАбрамовичнинг 5 фарзандини дунёга келтирган иккинчи турмуш ўртоғи Ирина Маландина Роман билан танишгунга қадар стюардесса бўлиб ишлаган. Россиялик миллиардер у билан ажрашиш учун "қурбон қилган" суммаси аксариятнинг эътиборини тортмай қолмади - 300 миллион доллар. У бу билан бирйўла ўзининг 5 нафар фарзандини фаровон келажак билан таъминлади.\nРоберт ва Шейла Жонсонлар\nРоберт Жонсон – АҚШдаги биринчи афроамерикалик миллиардер. У турмуш ўртоғи билан бирга BET компаниясига асос солди, жуфтлик 30 йилдан ортиқ бирга яшади. Бироқ охир-оқибат ажрим юз берди, ажрим давомида аёл катта миқдордаги товон пулини қўлга киритди.\nМел ва Робин Гибсонлар\n425 миллион доллар\nМел Гибсон 1980 йилда Робинга уйланиб, у билан 26 йил фаровон турмуш кечирди. Жуфтликнинг ажрашиши ҳақидаги хабар бутун Ҳолливудни ларзага келтирди, зеро уларни жуда мустаҳкам ва бир-бирига меҳр-оқибатли жуфтлик ҳисоблашар эди. Шундан сўнг актёр нафақат ўз бойлигининг ярми билан, балки ўзининг ижобий нуфузи билан ҳам хайрлашди.\nДмитрий ва Елена Риболовлевлар\n604 миллион доллар\nРоссиялик миллиардер Риболовлев талабалик йилларидаёқ Еленага уйланган. Улар 20 йил бирга яшашди, кўп пул тўплашди ва фарзандларни вояга етказишди ва кутилмаганда ажрашишга қарор қилишди. Таъкидлаш жоизки, у вақтлар ишбилармоннинг оиласи Швейцарияда яшаган, бутун Россия бу ажрим тафсилотларини қизиқиш билан кузатган.\nҲарольд ва Сью Энн Хэммлар\n1 миллиард доллар\nГаз ва нефть магнати Ҳарольд Хэмм ажрим бўйича икки йиллик суд оворагарчиликларидан қандай бўлмасин қутулиш учун собиқ турмуш ўртоғига 1 миллиард доллар тўлади. 2015 йилда бу бир вақтнинг ўзида собиқ аёлига тўланган энг катта миқдордаги сумма эди.\nСтив ва Елена Виннлар\nИшбилармон-миллиардер Стив Винн ўз турмуш ўртоғига икки марта уйланган, иккинчи ажрим унинг анча пуллардан маҳрум бўлишига олиб келган. Ким билади, эҳтимол улар учинчи марта ҳам турмуш қуришар, бироқ учинчи ажрим бўлмаслиги аниқ.\nРуперт Мердок ва Анна Мердок Манн\n1,7 миллиард доллар\n32 йиллик турмушдан кейин, 3 фарзандни тарбиялаб вояга етказган Мердоклар 1999 йилда ажрашишди. Ишбилармон аёлига катта пул қолдирди ва тезда бошқасига уйланди.\nРуперт Мердок ва Венди Денг\n1,8 миллиард доллар\nМиллиардер Мердок собиқ хотини билан ажрашганидан икки ҳафта ўтиб, Венди Денгга уйланган. Бироқ бундан тўғри сабоқ чиқармаган, 2013 йилда у бутун бир жараёндан қайтадан ўтишига тўғри келган.\nАлек ва Жоселин Вильденштейнлар\n3,8 миллиард доллар\nБу ўз даврининг энг қиммат ажрими бўлди. Жараён уч йилча давом этди, турмушнинг ўзи эса - 20 йилча. Жоселин Вильденштейн — палстик операцияларнинг машҳур фанати. Ажримда қўлга киритган пуллари унга хоббисини ташламаслик ва ўзини зомби даражасигача етказиш имконини берди.\nВладимир ва Наталья Потанинлар\n7 миллиард доллар\nБугунги кунда Forbes Владимир Потаниннинг бойлигини 14 миллиард долларга баҳолашини инобатга олсак, бу сумманинг ярми энг қиммат ажримдаги товон пуллари ҳисобланади. Афтидан, у шу тариқа собиқ аёлига бирга ўтган йиллари учун миннатдорчилик билдирган кўринади.\nЖаннат орзусидаги аёл


БМТда бош котиб лавозимига расмий номзод номи эълон қилинади\n07:39 / 06.10.2016\nБМТ Хавфсизлик кенгаши 6 октябрда халқаро ташкилотнинг бош котиби лавозимига расмий номзод номини эълон қилади. Бош котибни сайлашдаги охирги қадам БМТ Бош ассамблеясида номзодга овоз бериш бўлади. Ҳозирча овоз бериш санаси белгиланмаган.\nУшбу лавозимга курашдаги етакчи номзод номи 5 октябрда эълон қилинди. Овоз беришнинг 6-раундидан кейин Хавфсизлик кенгашининг барча 15 аъзоси ягона номзод Португалиянинг собиқ бош вазири Антониу Гутерриш бўлганини журналистларга маълум қилишди. Гутерриш 2005-2015 йиллар давомида БМТнинг қочқинлар масалалари бўйича олий комиссари лавозимини эгаллаган. Ҳал қилувчи 6-раундда Гутерриш 13 овоз олди, бирорта ҳам қарши овоз олмади. Хавфсизлик кенгашининг 2 аъзоси бетараф қолди.\n"БМТ Хавфсизлик кенгашида расмий овоз бериш соат 10.00да (Тошкент вақти билан 19.00да) бўлиб ўтади", деб маълум қилди Россиянинг БМТдаги доимий вакили Виталий Чуркин.\nБМТ бош котиби расмий вакили ўринбосари Фархон Ҳақнинг маълум қилишича, Хавфсизлик кенгашидан номзод бўйича тавсия олингандан сўнг, БМТ Бош ассамблеяси раиси Бош ассамблеянинг барча 193 аъзосининг овоз бериши санасини белгилайди. Ҳақнинг айтишича, 10 йил аввал ҳозирги бош котиб сайланганда бу жараён бир кунда юз берган, яъни аввал Хавфсизлик кенгаши, сўнгра Бош ассамблея овоз берган.\nБМТ бош котиби лавозимига 13 киши кураш олиб борди, улардан 7 нафари аёл киши бўлган. Гутерриш овоз беришнинг 1-раундиданоқ етакчиликни қўлга олганди.\nБМТнинг янги бош котиби ўз мажбуриятларини 2017 йил 1 январдан бажаришга киришади. Амалдаги бош котиб Пан Ги Муннинг ваколатлари 2016 йил 31 декабрда ниҳоясига етади. У бу лавозимни 2 та беш йиллик муддатдан сўнг тарк этмоқда.


Маккажўхорининг 8 фойдали хусусияти - zarnews.uz\nМаккажўхорининг 8 фойдали хусусияти\nМаккажўхори таркибида В1, В2, РР, С, Д, К дармондорилари, кальций, фосфор, темир, натрий минераллари мавжуд. Фойдали хусусиятини йўқотмаслиги учун уни буғда пишириш тавсия этилади.\nАтеросклероз хасталиги билан оғриган беморлар ҳафтасига 1-2 дона қайнатилган маккажўхори истеъмол қилсалар фойдадан ҳоли бўлмайди. Чунки унинг донлари томирларда тромб ҳосил бўлишининг олдини олади ва таркибидаги тўйинмаган мойлар қондаги холестерин миқдорини нормаллаштиради.\nСурункали чарчоқ, ҳолсизликдан азият чекаётган кишиларга 200 грамм маккажўхори қўшиб тайёрланган салат тановул қилиш тавсия этилади. Мунтазам маккажўхори тановул қилган кишилар хотираларидан сира шикоят қилмайдилар.\nТурли байрам ва тўкин дастурхонли тадбирлардан кейин тановул қилинган маккажўхори таркибидаги селен моддаси организмда тўпланган ёғларни тезроқ чиқариб юборади ва жигарга енгиллик бағишлайди. Агар овқатланишдан олдин тановул қилинса, таом ҳазми енгиллашади.\nШунингдек, маккажўхори таркибидаги бириктирувчи тўқималар (клетчатка) қорин дам бўлишини бартараф этишда беназир восита ҳисобланади.\nМаккажўхори попуги табобатда пешоб ҳайдовчи восита сифатида кенг қўлланилади. Чойдек дамлаб ичилса, буйракдаги тошларни парчалайди.\nМаккажўхори мойи косметологияда ҳам кенг ишлатилади. Унинг таркибидаги моддалар зарарланган сочларни тиклаб, жилолантиради ва ҳажм беради. Маккажўхори крахмали кўшиб тайёрланган ниқоблар ажинларга қарши восита сифатида кўп қўлланади.\nҚон ивиши секин кечадиган беморлар, ортиқча вазнга мойил кишилар, ошқозон яраси ва аллергиядан азият чекувчилар маккажўхорини шифокор тавсиясига кўра истеъмол қилишлари лозим.


281 Ўқиш режими + -\nДинимиз – Ислом дини покликка қурилган бўлиб, Ислом энди ёйилаётган пайтда, севикли Пайғамбаримиз Муҳаммад соллаллоҳу алайҳи васаллам даврларида кимки бу динга киришни ихтиёр этса, Расули Акрам соллаллоҳу алайҳи васаллам аввал ғусл қилиб келишни буюрганлар. Ислом дини, айниқса, шахсий гигиена қоидаларига алоҳида эътибор беришликни талаб қилади. Ҳар жума кунлари (бошқа кунлар ҳам, албатта, ғусл қилиш, соч(эркаклар учун) ва тирноқларни олиш, устки ва ички кийимларни тоза тутиш муҳим эканлигини эслатиб ўтиш лозимдир.\nДинимиздаги ҳар бир қоида-қонунлар шунчалик мукаммалки, ҳатто ҳар қайси иш қандай тартибда бажарилиши кераклиги ҳам майда деталларгача кўрсатиб ўтилган. Масалан, тирноқ олиш ҳодисасини олайлик. Тирноқ олмоқда бошлаш ва тугатиш ҳам ўнгдан бўлиши учун аввал ўнг қўлнинг кўрсаткич бармоғидан бошлаб, майда бармоқ томон келади. Сўнг чап қўлнинг кичкина бармоғидан бошлаб, бош бармоққача олади. Охирида ўнг қўлдаги бош бармоқ тирноғини олади. Оёқ тирноқларини эса ўнг оёғининг майда бармоғидан бошлаб, чап оёғининг кичкина бармоғида тугатади. («Маслакул -муттақийн»).\nТирноқ олмоқ учун махсус бир кунни танламаслик керак. Балки ҳар куни учун алоҳида савоб борлигини Пайғамбаримиз соллаллоҳу алайҳи васаллам айтганлар. Ҳатто агар кечасида бўлса ҳам, эртага қолдирмасдан олиш керак. Баъзилар ирим қилиб, қўл ва оёқ тирноқларини бир кунда ва баъзилар шанба-якшанба кунларида тирноқ олмайдилар. Бу номашруъ амаллардандир. Жума кунида тирноқ олишнинг савоби кўпроқ бўлади, деган ривоят ҳам бор. Аммо жума кунини кутиб, тирноқни ўстириб юбормаслик керак. Тирноқни тиш билан ёки қўл билан узмоқ макруҳдир.\nКечаси бўлса ҳам тирноқ олишни эртага қолдирмасликка сабаб, мисол тариқасида айтиш мумкинки, кечасида агар ғусли жанобат вожиб бўлиб қолса, ёки тақдир тақозоси билан дунёдан ўтиб қолса, эртага ғусл қилганда ёки ювилганда ўсган тирноқ остига сув етмаса, пок бўлмай қолиши мумкин. Таъкидлаб ўтмоқ лозимки, бугунги кунда муслима аёл-қизларимиз бошқа миллатларга тақлид қилиб, тирноқ ўстириш, тирноққа лак суртиш каби ношаръий ишларга одатланган. Бу масала қанчалик муҳим эканлиги оталарнинг, эрларнинг хаёлига ҳам келмайди( бу соҳада улар ҳам жавобгардирлар).\nАёллар жанобатдан ёки ҳайзу нифосдан сўнг покланиш учун ювинишлари фарздир. Бу ҳолда агар бир тола сочдек жойга сув етмай, қуруқ қолса, жанобатдан пок бўлмайди. Ўсган тирноқ тагига илож қилиб сув етказиш мумкин, аммо лак ёпишқоқ ва бўёққа ўхшагани учун тагига сув етмаслиги аниқ. Ўша аёллар жанобатдан пок бўлмасалар, Аллоҳ олдида гуноҳкор бўлишлари билан бирга, хонадонларидан баракот кўтарилиб, кутилмаган турли кўнгилсизликлар келиши мумкин.\nТирноқ, бадандаги тукларни ташлаш жоиз бўлса ҳам, инсон аъзоси бўлгани учун ерга кўммоқ афзалдир. Аммо ғусл ва таҳорат суви жам бўладиган жойга ташлаш макруҳ.\nТозалашни киндик остидан бошламоқ лозим. Ушбу тукларни олмос ёки поки билан олмоқ керак. Қўл билан юлмоқ макруҳдир, Аммо қўлтиқ ости тукларини тиғ билан олмоқ жоиз бўлса-да, юлмоқ афзалроқдир. Бу ҳукмлар эркаклар учун. Аммо аёллар мазкур икки аъзо тукларини юлмоқларини фиқҳ китобларида тавсия этилган. Мазкур тукларни олишда тиббиёт томонидан тайёрланган «Нура» ( ёки шунга ўхшаш махсус дорилар) ёрдамидан ҳам фойдаланиш мумкин.\n«Хизона»да келтирилишича , мазкур амалларни адо қилишнинг ўртачаси ўн беш кундир. Ҳар ҳафтада бўлса, янада афзал. Лекин ундан ўтказиб юбориш – макруҳдир.\nАзиз опа-сингилжонлар! Шариатимизнинг ушбу қонун-тавсияларига қатъиян амал қилишимиз баробарида, бажараётган ибодатларимиз мукаммал бўлиб, имонимиз мустаҳкам бўлишини тилаб қоламан.\n14:00 / 23.05.2020 520\n11:00 / 22.07.2019 2190\n05:05 / 29.12.2016 876\n11:00 / 21.08.2019 511\n19:01 / 22 январь 234\n21:00 / 21 январь 32\n18:01 / 19 январь 212\n20:39 / 17 январь 516\n21:56 / 15 январь 1742\n11:17 / 14.01.2020 96332


Самарқандда ўпкасининг 75 фоизи зарарланган 70 ёшли аёл 11 кунда коронавирусдан тузалди\nСамарқанд шаҳрида ўпкасининг 75 фоизи зарарланган 70 ёшли аёл 11 кунда коронавирусдан тузалди.\nМаълум қилинишича, Самарқанд шаҳрида яшовчи 70 ёшли аёл Гулсара Назарова 2020 йилнинг 28 июль куни танасида қандайдир ўзгаришларни сезган: аввалига оғзи қуриб, таъм сезмай қолган, иштаҳаси йўқолиб, ҳарорати кўтарилган, кейин унга йўтал қўшилган.\n«Кейин билсам, бу ҳолат оиламизнинг барча аъзосида, аммо уларда енгилроқ кузатилаётган экан. Шошганимдан ва хавотирланганимдан вилоят ҳокимлигига мурожаат қилдим. Шундан сўнг тез тиббий машинаси келиб, мени Кимёгарлар қўрғонидаги шифохонага олиб кетишди», — дейди Гулсара Назарова.\nАёлнинг таъкидлашича, ўпкасининг 75 фоизи зарарланган ва муолажалар натижасида 11 кунда соғайган.\nЭслатиб ўтамиз, Ўзбекистонда 9 август соат 17:00 ҳолатига кўра, коронавирус инфекцияси қайд этилганлар сони 30 464 (+267) нафарни ташкил этмоқда. 21 813 (+497) нафар коронавирус инфекциясига чалинган фуқаро (71 фоиз) соғайган бўлиб, ҳозирда мамлакатда 8459 нафар беморга шифокорлар томонидан белгиланган стандартлар бўйича даво чоралари кўрилмоқда.


Дунëга берилмаслик учун насихат\n20:17 / 20 февраль | Samandar | 333\nАссалому алайкум! Менга насихат килинг укишга топшириш арафасидаман ризк Аллоҳдан эканини биламан лекин дунëга каттик хирс куйишдан хамда факирликдан хам куркаяпман. якинларим, танишларим хар хил сохаларни таклиф килишмокда ва бунга кирсан бунча пул топасан унга кирсан бунча пул топасан деб маслахатлар беришмокда. лекин зикр ахлини маслахатлари тугрирок деб билдим илтимос маслахат беринг дунëни хам динни хам бирдай олиб кетса буладими дунëга эргашиб асл максадимиз Роббимизнинг розилгини унутиб куймаймизми?\n– Ва алайкум ассалом! Мўмин фақирликдан қўрқмайди. Балки қалбида фақирликдан қўрқув ҳисси пайдо бўлиб, гуноҳ ишларга қўл уриш, бу дунё кетидан қувиш ва охиратни унутиб қўйишдан қўрқади. Сиз мўминлар учун манфаатли бўлган касбни танланг. Мол-дунёни лаззатланиш учун эмас, Аллоҳ йўлида сарфлаш учун жамғаринг. Шунда ҳар бир амалингиз ибодат бўлади, Аллоҳга яқинлаштиради. Аллоҳ таоло "Шууро" сурасида марҳамат қилади:\nمَن كَانَ يُرِيدُ حَرْثَ الْآخِرَةِ نَزِدْ لَهُ فِي حَرْثِهِ وَمَن كَانَ يُرِيدُ حَرْثَ الدُّنْيَا نُؤتِهِ مِنْهَا وَمَا لَهُ فِي الْآخِرَةِ مِن نَّصِيبٍ۝\nУшбу оят маъносидан ҳам Аллоҳ таолонинг латийф сифати яққол кўриниб турибди. Аллоҳ хоҳлаган одамига – у одам солиҳми, солиҳ эмасми, қобилми, қобил эмасми, мўминми, кофирми - бари бир, ризқни бераверади. Агар Аллоҳ кофир, фосиқ, осий ва гуноҳкорларга ризқ бермаса, улар ўзларига ўзлари ризқ бера олмайдилар, шунингдек, Аллоҳдан бошқа ҳеч бир зот уларга ризқ бера олмайди. Бинобарин, улар тезда ҳалок бўладилар. Натижада эса уларни дунёга келтириш, бу дунёда синовдан ўтказиш, охиратга тайёрланиш ва охиратдаги ҳисоб-китоб ҳикматлари ботил бўларди. Шунинг учун ҳам Аллоҳ таоло яхшига ҳам, ёмонга ҳам ризқни бераверади. Охират ризқини хоҳлаб, ўшанга яраша ҳаракат қилган бандага охират ризқини беради. Бу дунё ризқини хоҳлаб, ўшанга яраша ҳаракат қилган бандага бу дунё ризқини беради. Аммо, бу дунё ризқини истаган ўша бандага охиратдан ҳеч кандай насиба колмайди.\nОхират ҳосилини истаган одам эса бу дунё ҳосилидан ҳам баҳраманд бўлади, бўлганида ҳам, бошқалардан кўра яхширок баҳраманд бўлади. Ҳар ким ўзи ўйлаб, фикр юритиб, юрадиган йўлини танлаб олаверсин. Бу ишларнинг ҳаммаси Аллоҳнинг китобига, динига амал қилишга боғлиқ. Аллоҳга иймон келтириб, унинг шариатига амал қилганлар яхши оқибатга эришишлари турган гап. (“Тафсири ҳилол” китобидан). Валлоҳу аълам!


БМТ: Европадаги миграцион инқирозни Суриядаги можарони тартибга солмасдан ҳал қилиб бўлмайди\n18:44 / 21.09.2015\nЕвропадаги ўткир миграцион инқироз Сурия билан чамбарчас боғлиқ ва уларни алоҳида-алоҳида ҳал қилиб бўлмайди. Бу ҳақда Женевада БМТнинг инсон ҳуқуқлари кенгаши 30-сессиясида БМТнинг Суриядаги инсон ҳуқуқларининг бузилишини тергов қилиш комиссияси раҳбари Паулу Сержиу Пинейру таъкидлаб ўтди.\nПинейру комиссиянинг навбатдаги баёнотини тақдим қила туриб, “Туркия, Ливан, Иордания ва Ироқда йиллар давомида мавжуд бўлган қочқинлар билан боғлиқ муаммо катта даражада Суриядаги можаро туфайли юзага келмоқда”, деб айтди. “Улар бир-бири билан чамбарчас боғлиқ ва бирини иккинчисини ҳал қилиб турмай ҳал қилиб бўлмайди”, деб қўшимча қилди Пинейру.\nПинейрунинг таъкидлашича, Сурия аҳолиси ўз ерини ташлаб кетаётгани “урушаётган томонларнинг асосий жабрдийдаси оддий фуқаролар бўлаётганлиги” билан тушунтирилмоқда.


Индонезиядаги зилзилада ҳалок бўлганлар сони 56 кишига етди - Daryo\n10:10, 17.01.2021 17800\nИндонезиянинг Сулавеси оролидаги зилзила оқибатида жами 56 киши ҳалок бўлди, деб ёзади «РБК» Табиий офатларга қарши кураш миллий агентлигига (Badan Nasional Penanggulangan Bencana — BNPB) таяниб.\nҒарбий Сулавеси провинциясида одамлар губернаторнинг вайрон бўлган офисини кўздан кечирмоқда.\nАгентликнинг аниқлик киритишича, энг кўп қурбонлар Мамужу шаҳрида — 47 киши. Мажен шаҳрида 9 киши ҳалок бўлган. «Бундан ташқари, Маженда 637 киши жароҳатланган, шуларнинг 12 нафари жиддий даражада, 200 нафари ўрта оғирлик даражасида ва 425 нафари енгил даража шикастланган. Мамужуда 189 киши жиддий жароҳатлар олган ёки касалхонага ётқизилган », — деди агентлик вакили Радитя Жати.\nҲозир Маженда электр таъминоти қисман қайта тикланган. BNPB маҳаллий ҳукумат ва кўнгиллилар билан биргаликда жабрланганларни эвакуация қилишда ва ер ости силкинишлари оқибатларини бартараф этишда давом этмоқда.\n6,2 магнитудали зилзила Сулавеси оролининг ғарбий қисмида 15 январга ўтар кечаси юз берди. Оқибатда ер ўпирилишлари содир бўлиб, провинциянинг аҳоли энг зич жойлашган икки шаҳри — Мажен ва Мамужу ўртасидаги асосий йўл тўсилиб қолди ва қисман вайрон бўлди.\nДастлаб 3 киши ҳалок бўлгани хабар берилди, кейинроқ уларнинг сони 30 кишидан ошди. 15 мингга яқин одам ўз уйларини тарк этди. Маженда касалхона ва минтақа губернатори офиси вайрон бўлди. Ҳукумат сунамига олиб келиши мумкин бўлган янги зилзилалар хавфи ҳақида огоҳлантирди.\nМавзуга доир: Индонезияда юз берган кучли зилзила оқибатлари — суратларда\n13:23 Бугун 2049\n13:11 Бугун 4583\n12:58 Бугун 1784\n12:44 Бугун 3107


Онлайн мулоқот 26.08.2020 21:12\nШеърият руҳиятнинг инъикоси\nИродаси кучли, темир интизомга ва гигиена қоидаларига риоя эта олган халққа пандемия панд бермайди. Ҳаёт давом этади, демак адабиёт ҳам барҳаёт.\nШеърият руҳиятнинг инъикоси, кайфиятнинг туйғунинг оний ҳосиласи. Мулоқотда меҳр ҳам, моҳият ҳам катта. Меҳр кўзда эканлигининг боиси шу. Ҳар қандай холатда ҳам маънавиятга ташна, маърифатга ошно қалбларнинг эҳтиёжини қондиришга имконимиз етарли. Дийдор бедор қалбларга, чин дўстликка пойдор, ғафлат бандасига эмас. Карантин шароитида ҳам бундай маърифий тадбирларнинг уюштириб турилиши чинакам матонат ва элпарварлик нишонаси.\nТошкент шаҳар "Bilim" АКМ ташаббуси билан Ўзбекистон Республикаси Мустақиллигининг 29 йиллиги муносабати билан "Она Ватан боғ бўлсин,\nтўрт мучаси соғ бўлсин" номли тадбир бўлиб ўтди. Тадбир меҳмони Ўзбекистон Ёзувчилар уюшмаси аъзоси, Ўзбекистонда хизмат кўрсатган маданият ходими, шоир Бобур Бобомурод билан Zoom дастури орқали икки соатдан зиёд давом этган масофавий мулоқотимиз анча мароқли ва мазмунли бўлди. Айниқса адибнинг карантинда бўш ўтирмай ижод намуналари йиғилган "Кўргим келар сени негадир" номли китобининг онлайн тақдимоти китобхонлар эътиборини янада тортди. Кутубхона мутахассислари томонидан олдиндан тайёрлаб қўйилган шеър қаҳрамонимизга туҳфа этилди.\nАКМ директорлари, талаба-ёшлар, мактаб китобхонлари берган, шоир шеърияти ва ҳаётий фаолияти билан боғлиқ қизиқарли саволлар, айни пайтда шоир томонидан берилган самимий жавоблар виртуал мулоқотга руҳ ва мазмун бахш этди. Маърифий суҳбатлар рукнида Тошкент шаҳар "Bilim" АКМ мутахассислари қаҳрамонимиз ижодидан бир шингил туҳфа этдилар.\nҚизиқарли ва маърифий суҳбатлар якунида Бобур Бобомурод билан кутубхонамиз келгусида янада ҳамкорликда фаолият олиб бориш, ҳар бир оилага китобни олиб кириш, китобхонликни тарғибот қилиш бўйича келишиб олинди.\nТошкент шаҳар "Bilim" АКМ директори


Европадан қайтган уч қозоғистонликда коронавирус аниқланди\n20 октябр 2020, Тошкент вақти: 08:35\nГерманиядан Қозоғистонга қайтган икки талабада коронавирус аниқланди. Бу ҳақда мамлакат Соғлиқни сақлаш вазири Елжан Биртанов 13 март куни маълум қилди.\nИккала талаба ҳам¸ айтилишича¸ Қозоғистон фуқароси ва улар самолëтда Олмаотага келган.\nЙигит талаба Қозоғистонга 13 март тонгда хусусий самолëтда келган ва самолëтда у билан бирга бўлган 12 шахснинг ҳаммаси карантинга олинган.\nТалаба қиз билан тижорий учқичда жами 73 одам бирга келган. Вазирга кўра¸ Олмаота аэропортида текширувдан ўтказилган бу йўловчиларнинг аниқ манзили расмийларга маълум.\nКоронавирус юқтирганлар сонининг ҳозирча тасдиқланганидан кўпроқ экани эҳтимолидан келиб чиқиб¸ Соғлиқни сақлаш вазири Олмаотада фавқулодда ҳолат эълон қилиш-қилмаслик масаласида маҳаллий ҳокимият қарор беражагини қўшимча қилди.\nАйни пайтда¸ 12 март куни Италиянинг Милан шаҳридан Нур-Султонга қайтган аëлда ҳам коронавирус борлиги аниқланган.\nБу Қозоғистонда коронавирус юқтиришга оид расман тасдиқланган биринчи ҳолатлардир.\nМазкур хабар арафасида президент Қасим-Жомарт Тоқаев мамлакатдаги оммавий тадбирларни бекор қилиш ҳақида буйруқ берган эди.


Болаларга бериш мумкин бўлмаган 9 турдаги "фойдали" маҳсулотлар | БАРЧАНИНГ СЕВИМЛИ ЖУРНАЛИ - LiveJournaL.Uz !\nДомой » ЯНГИЛИКЛАР » САЛОМАТЛИК » Болаларга бериш мумкин бўлмаган 9 турдаги “фойдали” маҳсулотлар\nҚобилжон Атаханов 21.01.2019\tСАЛОМАТЛИК Комментировать 39 Просмотров\nБолалар учун мўлжалланган ёгуртнинг 100 гр таркибида 100 гр шакар бўлишидан хабарингиз борми? Уни ҳар куни истеъмол қилиш эса семиришга олиб келиши тайин. Бундан ташқари аксарият ота-оналар ёгуртни фойдали маҳсулот сифатида болалар таомномасининг ажралмас бир қисмига айлантирганлар.\nБилсангиз, бир қарашда фойдалидек кўринган ва кичкинтойлар таомномасининг бир қисмига айланиб қолган маҳсулотлар сони етарлича. Бироқ уларнинг айримлари фойдадан кўра кўпроқ зарар келтиради.\nОлимларнинг айтишларича, сут ва сут маҳсулотлари истеъмолидан воз кечиш болалар саломатлигига жиддий зарар етказади. Ёғсизлантирилган сут истеъмол қилувчи болаларда “Д” витамини миқдори сигир сутини истеъмол қилган кичкинтойларга нисбатан икки карра камроқ бўларкан. Бундан ташқари кўп ҳолларда уларнинг бўйлари ҳам яхши ўсмайди.\nЁнғоқлар мия фаоллигинини кучайтириши ҳамма учун таниш янгилик. Аммо улар болаларда аллергия келтириб чиқариши ҳам мумкин. Кичкинтойда аллергия бўлмаган ҳолатда ҳам бу каби маҳсулот унинг бўғилиб қолишига олиб келади.\nШу сабабли мутахассислар 4 ёшгача бўлган болаларга ёнғоқларни бутун ҳолича бермасликни кўп бор уқтирадилар. Мазкур ёшдан кичик бўлган болажонларга ёнғоқларни майдаланган ҳолатда ёки пюрелар ичига қўшиб беришингиз мумкин.\nКолбаса, хот-дог (xot-dog), наггетс (naggets)\nБалиқ ҳамда денгиз маҳсулотлари таркибида кўплаб озуқавий моддалар, болажонлар учун фойдали қўшимчалар бор эканлигини рад этиб бўлмайди. Аммо ушу маҳсулотларни 4-5 ёшгача бўлган болаларга бериш мумкин эмаслигини биласизми?\nСабаби уларнинг аксарият қисми кичкинтойлар саломатлигига катта зарар етказиши мумкин. Гап шундаки, ишлаб чиқарувчилар маҳсулотларни айрим пайтларда бошқа саналар билан сотувга чиқариб юборишади.\nШу билан бирга баъзи денгиз маҳсулотлари таркибидаги симоб кичкинтойлар танасини яхшигина қийнаб ҳам қўяди. Шу сабабли денгиз маҳсулотлари танлаш пайтида таркибида симоб бўлмаганидан, мисол учун лосос ёки қисқичбақалар танланг. Шунда ҳам болаларга ҳом балиқни бериш мумкин эмас. Қолаверса кичкинтойга “А” геппатитидан ҳимояловчи ваксина қилдириш ҳам ёдингиздан чиқмасин.\nАксарият ҳолатларда какао ичимлиги болалар учун зарарсиз бўлиши мумкин. Аммо ушбу маҳсулот таркибида кофеин ҳам бор, бу эса бола танасидаги оғир аломатлар, асабийлик, уйқусизлик, юрак уришининг тезлашиши каби муаммоларга сабаб бўлади.\nАйнан шу каби камчиликлар қаҳва ичимлиги сабабли ҳам юзага келишини билсангиз керак. Агар болалар учун тайёрланган какао ичига шакар қўшиб қайнатиладиган бўлса, унинг зарари икки баробар ортади.\nМиттовойлар учун какаони фақатгина тонг пайти ва оз миқдорда берган маъқул. Бундан ташқари унинг таркибидаги шакарни ҳам назорат қилиб туринг. Қаҳва эса болалар таомномасидан мутлақо олиб ташланиши керак.\nАввало зефир болаларда бўғилишни келтириб чиқаргани учун ҳам зарарли саналади. Бу кичик ўлчамли зефирларга ҳам бирдай тегишли! Агар болакай таомланиш пайтида куладиган бўлса тамом - эриётган зефир нафас олиш йўлларига тушиб қолади.\nЗефирнинг иккинчи зарарли жиҳати унинг таркибидаги шакар миқдори билан боғлиқ. Шу сабабли дўконларда сотилувчи зефирлардан воз кечинг-да, уни уй шароитида ўз қўлларингиз билан тайёрлаб беринг. Бу каби жараён пайтида униг таркибидаги шакарни назорат қилиш ва ширинликни табиий маҳсулотлар ёрдамида пиширишингиз мумкин бўлади.\nЁввойи қўзиқоринларнинг қанчалар хавфли эканлигини ҳар бир инсон билса керак. Шу сабабли нотаниш ерлардан териб келинган қўзиқоринлар билан болани меҳмон қилиш учун шошилманг.\nБундан ташқари болаларнинг ўзига ҳам қўзиқоринларнинг айрим турлари заҳарли бўлиши, кўчада ўйнай туриб, уларни беҳосдан истеъмол қилиб қўйиш мумкин эмаслигини уқтириш керак.\nАслида ушбу маҳсулотлар зарарли эмас, аммо улар овқат хазм қилиш тизими яхши ривожланиб улгурмаган болаларга таъқиқланади. Мазкур егуликлар болажонларда қорин дам бўлишига олиб келади, натижада қорин соҳаси қаттиқ оғришни бошлайди.\nШу сабабли ушбу маҳсулотларни 1-1,5 ёшга тўлмаган болажонларга берманг. Бундан ташқари жўхори кўп ҳолларда аллергия келтириб чиқариши ҳам мумкин.\nКолбаса наггетс хот-дог\t2019-01-21\nтегиКолбаса наггетс хот-дог\nНазад Платон жисмлари ёки мунтазам кўпёқ қандай намоён бўлади?\nДалее Буюмлар интернети - бу нима дегани ўзи?


Ватандошлар инвесторларни жалб қилишда ўз ҳиссаларини қўшмоқдалар. — KMODS\nPosted on 21.09.2020 21.09.2020 Author admin\tКомментарии к записи Ватандошлар инвесторларни жалб қилишда ўз ҳиссаларини қўшмоқдалар. отключены\nМаълумки, ҳар қандай мамлакатнинг иқтисодий ривожланиш даражаси инвестиция фаолиятининг тараққиётига, унинг ўзи эса инвестиция муҳитига бевосита боғлиқ. Хорижий инвестицияларни ўлка иқтисодиётига жалб этиш учун зарурий шарт-шароитларнинг яратилиши муҳим саналади. Айни масалага Ўзбекистонда ҳам давлат даражасида эътибор қаратилмоқда. “Бизнес юритиш” халқаро рейтингида Ўзбекистоннинг тобора юқорилаб бораётгани фикримизнинг исботи. Бунда албатта Республикамиз ҳудудларига хорижлик инвесторларни жалб қилиш ва уларга кўмакалиш алоҳида ўрин тутади. Барча вилоятлар қатори Андижон вилоятида ҳам сўнгги йилларда инвесторлар учун мукаммал шароитлар яратиб бериш ва уларни жалб қилиш борасида тизимли ишлар йўлга қўйилди. Бу йўлда чет элда яшаб фаолият олиб бораётган ватандошларимиз ҳам ўз хиссаларини қўшмоқдалар. Айни кунларда Бирлашган Араб Амирликларининг Дубай шаҳрида фаолият олиб бораётган Фарҳоджон Расулов ҳам ана шундай ёшлардан бири. Асли Андижонлик бўлган ҳамюртимиз айни пайтда вилоят ҳокимлигининг инвестициялар бойича хориждаги вакили ҳам хисобланади. У Дубай шаҳрида жойлашган “Kelmer Group” инвестицион компанияси ва вилоят ҳокимлиги ўртасида Андижонда янги йирик лойиҳалар бошланаганини маълум қилди. Маълумотларга кўра, “Kelmer Group” Инвестиция компаниясининг филилали Андижонда ташкил қилинди. Штаб шаклидаги кўркам офис ҳам тайёр. У ерда мутасаддилар билан биргаликда вилоятга инвесторлар оқимини кўпайтириш ва уларнинг фаолиятига яқиндан кўмаклашиш мақсад қилиб қўйилган.\nЭнди режалаштирилган амалий ишлар ҳақида ҳам маълумот берсак: “Kelmer Group” ўз инвестицияси билан Андижоннинг дастаб 30 гектар ҳудудига лойиха тайёрламоқда. Ундан мақсад вилоятга дунёнинг энг сўнгги инфратузулмавий лойихаларини бунёд этиш. Бу ишларнинг барчаси Андижон вилояти ҳокими Шуҳратбек Абдураҳмонов тарафидан қўллаб қуватланмоқда.\n30 гектар худудга ранг баранг бинолар, кафе — ресторанлар ва конгил очар масканлар, спорт мажмуалари, туристлар учун мўлжалланган жой, инглиз тилига ихтисослашган Бобурлар мактаби жой олади. биноларнинг дизайн қилишда хорижлик архитекторлар жалб қилинди.\n400 та вилла ва 200 та яшаш уйлари.\n8 та замонавий кўп қаватлик бинолар.\nОсмонўпар эгизак бино.\nМаҳалланинг кўчаларида камералашган ҳавфсиз ҳудуд.\nУшбу лойиҳа икки босқичда амалга оширилади.\nАндижон вилотяи ҳокимияти мутасаддилари бу борада инвесторларга пандемия даврида ҳам кераклик ёрдамларни бериб боришмоқда.\nЛойиҳадан мақсад нима? айни саволга вилоят ҳокимлигининг инвестициялар бойича хориждаги вакили Фарҳоджон Расуловдан жавоб олдик:\n“Лойиҳадан кўзланган мақсад аҳолимиз учунянги инфратузулмавий, энг замонавий турар жойлар барпо этиш ва шаҳарчанинг қуришдан иборат. Бунда инвестор инвестицияси орқали Андижон вилоятидаги маҳаллий қурулиш соҳасида фаолият олиб борувчи ширкат ва ишлаб чиқарувчиларнининг маҳсулотларидан фойдаланган ҳолда уларнинг фаолиятига ҳам кўмаклашишдан иборат. Бунда албатта вилоят иқтисодиёти янада жадаллашади.”\nЭътиборли тарафи лойиҳани амалга оширишда Малайзианинг нуфузли университетининг халқаро бизнес бошқариш йўналишида таҳсил олган ва 5 йил мобайнида Дубайда инвестиция маслаҳатчиси сифатида фаолият юритган Фарҳоджон Расулов вилоят ҳокимлиги ва инвесторлар ўртасида кўприк вазисафасини бажариб келмоқда. Яқин кунларда “Kelmer Group” компанияси раҳбари Гранелло Робертонинг Андижон вилояти ҳокими билан учрашиб, лойиҳа қурулишига тамал тошининг қўйиши кутилмоқда.


КЎНГИЛЛАРНИ СУРУРГА ТЎЛДИРГАН НУРЛИ МАНЗИЛЛАР\nМустақиллик сўзини эшитганимизда вужудимизда ажиб бир ҳароратни ҳис қиламиз. Юрагимиз фахр-ифтихор туйғулари билан тўлади. Чунки мустақиллик – озодлик, ҳурлик, тенг ҳуқуқлилик демак. Эркин дунёқараш, эркин тафаккурга суяниб, ҳар бир фуқаронинг ўз тақдирини ўзи белгилаши, умуминсоний қадриятларга таяниб, ана шу мезонларга риоя қилиб яшаш демакдир. Муборак истиқлол халқимиз учун ана шундай имкониятлар ва обод турмуш эшигини очди.\nҲар соҳада ўсиш, ривожланиш юз бераётганига гувоҳмиз. Юртимизнинг ҳар бир гўшасида амалга оширилаётган улкан бунёдкорлик ва ободончилик ишларини кўрганимизда юрагимиз завқ-шавққа тўлади. Ўтган йиллар давомида Қуролли Кучларимизда ҳам изчил ислоҳотлар олиб борилди. Кенг кўламли ислоҳотлар самарасини бугунги давр талабларига мос, ихчам, тезкор, замонавий қурол-яроғ ва техника билан таъминланган, ҳар қандай ташқи тажовузга муносиб зарба беришга қодир қудратли миллий армия қиёфасида кўриб турибмиз. Диққатга сазовор жиҳати шундаки, Қуролли Кучларимиз барпо этила бошлаган дастлабки йилларданоқ давлатимиз раҳбарияти томонидан ҳарбий хизматчилар ва уларнинг оила аъзолари яшаш даражасини оширишга устувор вазифалардан бири сифатида қаралди.\n«…Ҳарбий хизматчиларни уй-жой билан таъминлаш, замонавий ҳарбий шаҳарчалар қуриш ва мавжудларини реконструкция қилиш, уларда бугунги кун талабларига, ҳарбий хизматчилар ва оила аъзоларининг эҳтиёжларига жавоб берадиган барча қулайликларни яратишга қаратилган давлат дастурларини изчил амалга ошириш Мудофаа вазирлиги, ҳарбий тузилмаларга эга бўлган вазирлик ва идораларнинг раҳбарлари, ҳарбий округлар қўмондонлигининг энг муҳим вазифасидир». Ҳа, бугун Президентимиз белгилаб берган мазкур вазифалар ижросининг амалдаги тасдиғини кўраяпмиз. Ҳар йили юртимизнинг турли ҳудудларида ҳарбий хизматчилар учун барча қулайликларга эга ҳарбий шаҳарчалар, шинам ва кўркам тураржой бинолари қурилиб, фойдаланишга топширилмоқда. Мустақиллигимизнинг йигирма беш йиллиги байрами арафасида уй-жой таъминоти билан боғлиқ яна бир қувончли хабар барчани мамнун қилди. Яъни МХХ Чегара қўшинларида хизмат қилаётган бир гуруҳ ҳарбий хизматчилар ва уларнинг оила аъзолари учун Тошкент вилояти, Янгийўл тумани Гулбаҳор шаҳарчасида ҳамда Қашқадарё вилояти, Ғузор туманида янги тураржой биноси фойдаланишга топширилди.\nУй калитларини ўз эгаларига топшириш маросими кўтаринки руҳда ўтди. Унда туман ҳокимликлари, ҳуқуқни муҳофаза қилиш органлари, давлат ва жамоат ташкилотлари вакиллари ҳамда «Ёш чегарачилар» клуби аъзолари иштирок этди. Тадбирда сўзга чиққанлар, янги уй эгаларини табриклаб, ўзларининг самимий дил истакларини билдиришди. Шундан сўнг ҳарбий хизматчилар ва уларнинг оила аъзоларига тантанали равишда янги уйларнинг калитлари топширилди.\nЗамонавий услубда бунёд этилган, шинам ва ҳар томонлама қулай хонадонларга кирган кишининг кўнгли ёришади. Ҳа, қўлигул усталаримизнинг юксак бунёдкорлик салоҳиятини ўзида мужассам этган бу уйлар кишида ҳаётга, яшашга, меҳнат қилишга бўлган иштиёқни оширади. Янги уй соҳиби ва соҳибаларига айланганларнинг қувончи бир олам. Болажонларнинг шодлиги ҳам ота-онасиникидан қолишмайди. Бундайин шод-у хуррамликни кўриб, тинчлигимизга камарбаста бўлаётган ҳарбий хизматчилар ва уларнинг оила аъзолари ҳар доим давлатимиз, ҳукуматимиз эътиборида эканлигидан кўнглимиз равшанлашади.\n– Истиқлолимизнинг йигирма беш йиллик шодиёнаси оиламиз учун қўшалоқ байрамга айланди, – дейди сержант Сарвар Ҳаитов. – Янги уйимиз кенг, ёруғ ва чиройли. Айниқса, бундан турмуш ўртоғим ва фарзандларимнинг қувончи чексиз. Фарзандларимнинг хурсандчилигини кўриб, завқланяпман. Албатта, ҳарбий хизматчилар ва уларнинг оила аъзоларига кўрсатилаётган бундайин эътибор ва ғамхўрлик учун давлатимиз раҳбариятига миннатдорчилик билдирамиз. Ҳар доим юрт ишончини оқлашга интиламиз.\n– Қувончимни сўз билан таърифлаб беролмайман, – дейди кичик сержант Исроил Маҳмудовнинг турмуш ўртоғи Саодат Маҳмудова. – Уйимиз худди ўзим орзу қилгандек шинам. Хоналари катта-катта. Меҳмон кутишда ҳам қийналмаймиз. Асосий вақтимни ошхонада ўтказганим учун ҳам уйга кирганимда энг аввало ошхонани кўришга ошиқдим. Кўриб қувониб кетдим: яхши жиҳозланган, кенг-мўл. Қувончимни яқинларим билан бўлишдим. Бу йилги Мустақиллик байрами ҳеч қачон ёдимиздан чиқмайди. Чунки байрам бизга унутилмас ҳадя инъом этди. Мана шундай замонавий уйда яшаш ҳар бир аёлга насиб этсин…\nЯнги уй барчага ана шундай хурсандчилик улашди. Ишончимиз комилки, бугун ўз уйларига эга бўлган ҳарбий хизматчиларимиз бундайин эътибор ва ғамхўрликдан янада руҳланиб, шижоат-ла хизматларини давом эттиришади. Бу хонадонларда камолга етаётган ёш авлод эса, келажакда юртимизнинг янада обод бўлишига, гуллаб-яшнашига муносиб ҳисса қўшадиган комил инсонлар бўлиб улғайишади.


Муниса Ризаева Шуҳрат Абдураҳмоновнинг хизматида бўлгани айтилмоқда - Zamin.uz\n18:46 / 17.08.2020\nИжтимоий тармоқлар орқали мунтазам маълум қилиб (тўғрироғи, мақтаниб) тургани учунми, санъаткорлар (узр, нисбат бироз ошиб кетди) ҳар куни нималар билан машғул экани борасида кўпчилик етарлича тассавурга эга.\nТармоқда ўзи қолдирган хабар сабаб хонанда Муниса Ризаева карантин юмшатилиши ҳамоно Андижонга хизматга кетгани аён бўлганди.\nБугун у Андижонда вилоят ҳокими Шуҳрат Абдураҳмонов оиласи хизматида бўлгани ойдинлашди. Яъниким, ҳоким кичик қизи 19 ёшга тўлиши муносабати билан каттагина (афтидан 30 кишидан кўп!) тадбир уюштирибди. Ва унга серхаридор ва «ставкаси баланд» экани айтиладиган Мунисани хизматга таклиф қилибди. Ҳар ҳолда, бугун ижтимоий тармоқларда тарқалган лавҳа ва суратлар шунга далолат қилади.\nАлбатта, ҳоким ҳам ота, фарзанди хурсанд бўлишини хоҳлайди. Бироқ у биринчи навбатда раҳбар! Раҳбар эса, наинки хизмат фаолияти, балки шахсий ҳаётида ҳам камтар-у камсуқумлиги билан бошқаларга ибрат бўлиши керак. Бугунги қийин ва оғир шароитда кўп одамлар кунлик емиш топишда муаммога дуч келаётгани сир эмас. Шундай паллада Андижон вилоят ҳокими катта «базми жамшид» уюштириши соғлом ақлга сиғадими?! Айтишларича, бу тадбирда туғилган кун соҳибасига «Жентра» ҳам совға қилинган.\nШуҳрат Абдураҳмонов халқпарвар раҳбар эканини ўзгалардан кўра унинг ўзи кўпроқ таъкидлайди. Бундай таъкид оҳанглари унинг оммавий ахборот воситалари ходимлари билан бўлган суҳбатида бўртиб қолади, айниқса!\nБундай даъво ва иддаолар гап билан эмас, амалий ҳаракатлар билан исбот этилади. Оила даврасида нишонланадиган санага пойтахтдан фалон долларга (қўшиқчилар «соққа»ни «кўки»да олади, одатда) қўшиқчи чақириб, дабдабаю-асъаса билан нишонлаш эса иддаоси баланд ҳокимга (жуда юмшоқ айтганда) обрў олиб келмаслиги баробарида, унинг халқ олдидаги масъулиятини нечоғлиқ ҳис этишини ҳам катта савол остига қўяди. “Замин” янгиликларини “Инстаграм”да кузатиб боринг\nФарғона вилоят ҳокими Шуҳрат Ғаниевнинг ишдан олиниши рад қилинди\n25-12-2019, 00:51, Жамият